
Az IBM Magyarország 

Szuperszámítógép az OMSZ-nél 


EDISON projekt 


Szulló Szabina 


A jövő: Egymással kommunikáló, 
intelligens rendszerek hálózata, 
egy jól működő világban. 


A problémák listája jól ismert: Pénzügyi válság. Klímaváltozás. Energia-geopoli- 
tika. Élelmezési problémák. 

Ezek mind azt mutatják, hogy mindannyian össze vagyunk kötve, jobban, mint 
valaha: gazdaságilag, társadalmilag és technikailag egyaránt. Ha a világ egyik 
felén krízishelyzet áll elő, az máshol is problémákat okozhat, napokon, vagy 
akár órákon belül. 

Ez a kihívás azonban hatalmas lehetőségeket is rejt, és itt az ideje, hogy ki- 
használjuk ezeket. Az emberek a világ minden táján készen állnak a változásra. 
És világunk is készen áll rá. Ma szemtanúi lehetünk annak, hogy az emberi 
értelem a világ működésének részévé válik, bekerül a rendszerekbe és folyama- 
tokba, amelyek lehetővé teszik... 

e a fizikai javak fejlesztését, előállítását, megvásárlását és értékesítését; 

e a szolgáltatásokat; 

s minden lehetséges tárgy mozgását - az emberektől és a pénztől kezdve az 
olajig, vízig és elektronokig; 

emberek milliárdjainak munkáját és életét. 


e. 

Hogyan érjük ezt el? 


Mindez három dolognak köszönhető: 

e A világon egyre több eszközt használunk. 2010-re az emberiség fejenként 
egymilliárd tranzisztort fog használni, melyek mindegyike egy tízmilliomod 
centbe kerül. 

e A világ minden részét átszövik a kapcsolatok. A hálózatot alkotó dolgok 
milliárdjai: autók, autóutak, csővezetékek, berendezések, gyógyszerek, sőt 
haszonállatok interakciói által létrehozott információk mennyisége exponen- 
ciálisan nő. 

s Minden eszköz intelligenssé válik. A hihetetlen mennyiségű adatot algorit- 
musok és nagyteljesítményű rendszerek elemzik és alakítják át tényleges 
döntésekké és tevékenységekké, amelyek jobbá teszik a világot. Okosabbá. 


Miért legyünk okosabbak? 


Mert képesek vagyunk rá: a technológia elérhető és anyagilag megengedhetjük 
magunknak. Mert meg kell tennünk: az oly sok rendszert érintő sokkhatások 
azt mutatják, hogy a jelenlegi megközelítések már nem tarthatók fenn. És mert 
akarjuk. Az IBM párbeszédet kezdeményez a világgal, mert hiszünk abban, 
hogy ideje változtatnunk egy jobb jövő érdekében. 


Bevezető 


Árvízzel, heves esőzésekkel és jégkárokkal indult a nyár 2010-ben. Az Országos Meteorológiai 
Szolgálatnak júniusban átadott IBM szuperszámítógép az időjárást sajnos nem tudja megváltoztatni. 
Büszke vagyok rá azonban, hogy a jövőben segít majd hatékonyabbá tenni a készültséget és 
enyhíteni a károkat azáltal, hogy az eddigi 7 régió helyett Magyarország 174 kistérségére, külön- 
külön 1-3 órára előre, objektív alapú időjárási riasztást tesz lehetővé. 

A szélsőséges időjárást a klímaváltozással hozzák összefüggésbe a tudósok. Az IBM Dániában egy 
alternatív, a szélenergiára épülő kísérleti projektben vesz részt, melynek hosszú távú célja a káros 
üvegházhatású gázok csökkentése a légkörben. 

A mostani lapszámban szó lesz még az IBM Magyarország által 2010-ben is megrendezésre kerülő 
48 órás Programozó Bajnokságról, melynek nagy újdonsága, hogy idén non-profit szervezeteknél 
felmerülő és általuk beküldött informatikai kihívást kell megoldaniuk a versenyre jelentkezőknek. 
Bemutatjuk a Prezi.com-ot, azt az innovatív hazai start-up céget, melynek egyedülálló terméke 
újraértelmezi a prezentáció fogalmát. Megtudhatják azt is, hogy 17 évvel ezelőtt miért pont Kék 
Rózsának kereszteltük magazinunkat. 

A nyár ízeinek világába Szulló Szabina, a Gerbaud ház séfje kalauzol bennünket, valamint számos 
programajánlót is kínálunk a , magyar tenger", a Balaton partjáról. 


J 
j 1 Itt Végezetül szeretném a figyelmükbe ajánlani az IBM Magyarország közösségi oldalát a Facebookon, 
Tf 1 nmsmzmy : 4 am ahol első kézből értesülhet az IBM híreiről, újdonságairól, akciókról és rendezvényeinkről: 
$ € http:/Avww.facebook.com/IBMMagyarorszag 


Kellemes olvasást és napsütéses nyarat kívánok: 


Paál Péter 
Vezérigazgató 

Hatékonyabb pénzügyi rendszerek egy jobban működő világban 


Tudjuk, hogy a jelenlegi pénzügyi válság során rengeteg pénz tűnt el, de pon- 
tosan mi is veszett el? Nyilvánvalóan nem a kemény valuta, amely az Egyesült 
Államok pénzkészletének csak 1199-át teszi ki. ,Pénzünk" fennmaradó része a 
bankba utalt fizetésünkből átáramlik egy áruház ellátóláncába, hogy onnét egy 
másik üzleti vállalkozás bankszámláján kössön ki... és minden kezdődik elölről. 
Más szavakkal: a pénz egyesekre és nullákra redukálódott. Megfoghatatlan, 
láthatatlan. Információ. És ez a veleje az előttünk álló problémának és a problé- 
ma megoldásának is. 

A fizikai pénz kiváltása elektronikus pénzzel és az ezt kísérő pénzügyi újítások 
széles spektruma vitathatatlanul hozzájárultak a világ gazdaságának növeke- 
déséhez és virágzásához. Így szerte a világon egyre többen csatlakozhattak a 
középosztályhoz. De technikai és felügyeleti rendszereink nem tartottak lépést 
ezzel. Nem tudtak figyelmeztető jelzéseket adni a kockázatok növekedéséről, a 
becsértéken felül terhelt ingatlanokról vagy alulárazásokról. A bankok új csoma- 
gokba rendezhették és eladhatták a kockázatot, de nem volt lehetőségük az 
egyéni kölcsönök értékelésére, hogy akkor számolják fel a tartozást, amikor 
szükséges. 

Viszont ugyanaz a digitális átalakulás, amely hozzájárult e kihívás létrejöttéhez, 
most eszközöket nyújt a megoldáshoz is. Az intelligens megoldások bekerül- 
nek a világ gazdasági vérkeringésébe, beleértve pénzügyi rendszereinket is. 
Mindannyian ismerjük a bankjegykiadó automaták, hitelkártyák és online banki 
műveletek fejlődését. De a mögöttük zajló átalakulás sokkal mélyebb. Koráb- 
ban elképzelhetetlen számítási kapacitás és fejlett elemzési eszközök állnak a 
rendelkezésünkre, hogy a temérdek nullát és egyest valós idejű felismerésekké 
tudjuk alakítani. Ez biztonságosabb, áttekinthetőbb és okosabb pénzügyi rend- 
szert jelent egy jobban működő világ érdekében. 

A változások már el is kezdődtek a nemzeti kormányok szintjén. A Cseh Köztár- 
saság Pénzügyminisztériumának új integrált pénzügyi rendszere például olyan 
áttekintést nyújt, amely segíti a jegybanki politika meghatározását, valamint az 
állami költségvetési források és az államháztartás hatékonyabb kezelését. 


Látjuk, hogy az okosabb pénzügyi rendszer segíti az egymással kapcsolatban 
lévő intézményeket. Az Operational Riskdata eXchange Association, amely 
52 vezető pénzügyi szervezet konzorciuma, anonim adatok felhasználásával 
nyújt segítséget a statisztikai modellezéshez, a kockázati veszély pontosabb 
számszerűsítéséhez és a törvényi szabályozások teljesítéséhez. 

Szemtanúi lehetünk a teljes világpiac átalakulásának is. Gondoljunk csak a 
devizapiacra, a világ legnagyobb önálló piacára. Megszüntették a több mint 
5090-ában devizatranzakciókból álló, 2 trillió USD nagyságrendű ügyletköteg 
forgalmazási napon belüli elszámolási kockázatát. 

A Grameen Foundation and Financial Information Network and Operations 
Ltd. (FINO) és hasonló szervezetek segítségével a szegények bárhol a világon 
legyőzhetik óriási lemaradásukat. A technológiával támogatott mikrofinan- 
szírozásnak köszönhetően tárgyi fedezet nélküli hiteleket és pénzügyi szolgál- 
tatásokat kaphatnak, hogy olyan bevételt eredményező vállakozásokat indítsa- 
nak, amelyek derűsebb jövőt biztosítanak családjuk és közösségük számára. 
Ezek a változások nemcsak izgalmasak, hanem szükségesek is. Növekvő 
egyetértés tapasztalható abban, hogy központi kockázatkezelő intézmény 
létrehozására van szükség a jövőbeli válságok elhárítása érdekében - talán a 
Nemzetközi Valutaalap és más intézmények munkájára építve, hogy létrejöjjön 
a globális pénzügyek korai riasztási rendszere. 

A bizalom helyreállítása természetesen nem pusztán technológiai kihívás. Ko- 
moly kihívás a politika és a mindennapi viselkedés szempontjából is. Soha, 
egyetlen rendszer sem lesz mentes a kockázatoktól, de az intelligens pénzügyi 
rendszer előnyei világosak a szabályozó hatóságok, bankárok, befektetők, tár- 
saságok és közösségek, gazdagok és szegények számára mindenütt a világon. 
Mindannyiunk jóléte és boldogulása stabil, biztonságos, mindenki számára 
elérhető pénzügyi rendszert kíván. 

Építsünk egy okosabb világot. Csatlakozzon hozzánk, és nézze meg, hogy má- 
sok mit gondolnak: látogasson el az ibm.com/think (US) webhelyre. 

Az Országos Meteorológiai Szolgálat és az IBM Magyarország bejelentette, hogy 2010. június 


2-án helyezték üzembe azt a nagyteljesítményű számítógépet, melynek segítségével az OMSZ 


munkatársat az eddigiekn él még gyorsabban és pontosabban tudnak Magyarország kistér- 


ségeire vonatkozóan időjárási veszélyjelzést kiadni. A projekt során az IBM Magyarország 
üzleti partnere a KFKI Zrt volt. 


Hazánk kistérségi időjárási veszélyjelző és riasz- 
tórendszerének kiépítésére és üzemeltetésé- 
re az Országos Meteorológiai Szolgálat 2009 
novemberében nyert támogatást az Európai 
Uniótól az Új Magyarország Fejlesztési Terv (NFT 
II.) keretében a Környezet és Energia Operatív 
Program (KEOP) pályázatán. 

A fejlesztés során megvalósult riasztórend- 
szer központi elemét egy nagyteljesítményű 
IBM szuperszámítógép adja, amely gyorsabb 
és pontosabb adatelemzést biztosít az OMSZ 
meteorológusai részére. A fejlesztés elsődleges 

célja, hogy az eddigi 7 régió helyett Magyar- 
ország 174 kistérségére, külön-külön 1-3 órára 
előre készüljön objektív alapú időjárási riasztás. 
A riasztások tartalmazzák a várható legerősebb 
széllökést, a várható kritikus csapadék mennyi- 
ségét, jégeső vagy ónos eső előfordulását. Az 
időben kiadott veszélyjelzés növelheti az esélyt 
az olyan megelőző lépések megtételére, amelyek 
csökkenthetik az okozott károk mértékét, de 
akár emberéleteket is megóvhatnak. 

, Célunk egy olyan meteorológiai fejlesztés 
volt, amely lehetővé teszi a veszélyes időjárási 


pa 


ag 


jelenségek észlelését, követését és előrejelzését 
hazánk minél kisebb térségeire lebontva" — 
mondta Tölgyesi László, az OMSZ Távközlési 
és Informatikai Főosztályának vezetője. ,Szá- 
munkra roppant fontos a folyamatos rendel- 
kezésre állás, az időjárás ugyanis nem szünetel. 
Éppen ezért választásunknál a gép kapacitása 
mellett figyelembe vettük a megbízhatóságot, 
az energiahatékonyságot, és fontos szempont 
volt az előre meghatározott időjárási modellek 
alapján futtatott benchmark tesztek eredménye 
is. Mindemellett sokat nyomott a latba a géphez 


járó hároméves garancia is, ami azt jelenti, 
hogy az elkövetkező három esztendőben kar- 
bantartásra sem kell költenünk" - tette hozzá. 

, Az OMSZ választása komoly versenyeztetés 
után esett az IBM System x iDataPlex Cluster 
szuperszámítógépére, melynek maximális szá- 
mítási teljesítménye 14 ezer milliárd műveletet 
tesz lehetővé másodpercenként (14 TFlops). 
Az IBM iDataPlex szuperszámítógép speciális 
kialakításának köszönhetően nagyon jól ská- 
lázható és energiahatékony rendszer" — mondta 
el Kohán Márk, az IBM Magyarország keres- 
kedelmi képviselője. 

Hasonló felépítésű IBM fürtözött szuper- 
számítógépeket a meteorológia mellett szá- 
mos területen alkalmaznak  modellezésre, 
kutatásra, adatkezelésre és feldolgozásra az 
autóipartól kezdve a pénzintézeteken át az 
űrkutatásig. A NASA például Föld-megfigyelő 
rendszerének részeként egyebek mellett a hurri- 
kánok kialakulását is vizsgálja IBM iDataPlex 
szuperszámítógépek segítségével. 


NA 


[ 


Non-stop ejgelelg:[galey£ 
a non-profit szervezetekért 
Idén az IBM 46 órás programozó 


bajnokságon ismét a legtehetségesebb 
diákokat keresik a szervezők. 


A verseny idei újdonsága, hogy non-profit intéz- 
mények jelentkezhetnek a bajnokság webolda- 
lán informatikai nehézségeikkel, a tervek szerint 
pedig a versenyen egy hazai intézmény prob- 
lémáját orvosolják a hallgatók. A legjobb meg- 
oldást az intézmény felhasználhatja meghatáro- 
zott feltételek mellett. A bajnokság során a 3 fős 
csapatok idén is az IBM WebSphere és Rational 
eszközöket használhatják. 


A versenyt 2010. november 5-7. között rende- 
zik meg a veszprémi Pannon Egyetem Műszaki 
Informatikai Karán, azonban a felkészülést már 
most megkezdhetik az érdeklődő hallgatók a 
megújult 8 programozobajnoksag.com web- 
oldalon. A regisztrációhoz vezető utat ismét a 
hallgatóknak kell megtalálniuk. Akik megbir- 
kóztak a feladattal, regisztrálhatnak az oldalon, 
és szoftvereket, háttéranyagokat tölthetnek le, 
chatelhetnek a fórumban, valamint hírlevélben 
értesülhetnek a versennyel kapcsolatos legfris- 
sebb információkról. A weboldalon a tavalyi első 


helyezettekkel is találkozhatnak az érdeklődők. 
Az ez évi első három helyezett csapat tagjai egy- 
egy Lenovo notebookkal lesznek gazdagabbak. 
A különdíjak Nokia E72-es telefonok és iPod-ok 
formájában találnak gazdára. Mindezeken felül 
egy csapat tagjai a salzburgi Eisarena lelátójáról 
szurkolhatnak majd a Red Bull Salzburg jégko- 
rong-csapatának. Nem csak a tárgynyeremé- 
nyek miatt érdemes jól szerepelni, hiszen a leg- 
jobban teljesítőket a szervezők állásajánlatokkal 
vagy gyakornoki programban való részvételi 
lehetőségekkel kereshetik meg. 


A nevezésre szeptember 6-tól nyílik lehető- 
ség, az őszi versenyen az első 20 regisztráló 
csapat indulhat. A program kiemelt támogatói 
a Laptop.hu és az IT Café, együttműködő part- 
nerei az Avnet, az IŐSYS, a Polygon, az Etalon, 
az Intel, a Vodafone, a Mindshare, a RentiT, 
a Gelbert Nyomda, médiatámogatói pe- 
dig az Index, a HWSW, a HURP, a Prohardver, 
a Computerworla, a PC World és a GameStar. 

Cloud Computing 


Nyilt vagy zárt 


platform? 


Miközben a világhálón elérhető tartalom mennyisége robbaná 


zerűen 


növekszik, az üzemeltetési költségek emelkednek, a gazdaság pedig 


továbbra is nehéz helyzetben van, az informatikai sz 


emberek a 


számítási felhők - cloud computing - fokozódó térnyerésére számítanak. 


A számítási felhők megtakarításokat ered- 
ményeznek mind az energiafelhasználás, mind 
a működési költségek terén. A cél az energiapa- 
zarló ,üresjáratok" kiiktatása: a rendelkezésre 
álló informatikai erőforrások összevonásával, 
valamint a teljesítmény fokozásával vagy éppen 
csökkentésével maximalizálhatók a számítás- 
technikai eszközökben rejlő lehetőségek. Az 
Info-Tech Research Group kutatása szerint a 
legtöbb számítógépszerver éjjel-nappal üze- 
mel, miközben teljesítményük csupán 10-20 
százalékát használják ki. 

A következő évtized során a számítási fel- 
hőknek köszönhetően átalakul az informatikai 
beszerzések világa, valamint az eszközök kiosz- 
tása és szervezése - állítja az IDC kutatócsoport. 
A vállalatok a jövőben kihasználják majd a 
számítási felhők által kínált korszerű technológiai 
megoldásokat, ezek segítségével pedig a leg- 
különbözőbb eszközök között is képesek lesz- 
nek mozgatni a digitális információt a világ külön- 
böző pontjai között. Gyorsan bevethetők lesznek 
a legújabb alkalmazások, a kiszolgálórendsze- 
rek pedig képesek lesznek megfelelni a legna- 
gyobb igénybevételnek is — anélkül, hogy a 
meglévő . infrastruktúrát bővíteni kellene. A 
rendszerek autonóm megoldásai segítségével 
megjósolhatók lesznek egyes veszélyhelyzetek 
(pl. túlmelegedés vagy a kiegyensúlyozatlan 
munkakiosztás), hogy időben el lehessen vé- 
gezni a szükséges beavatkozásokat. Mindezek 
komoly előnyt jelentenek az idő- és anyagi 
megtakarításra törekvő vállalatok számára: az 
összetett informatikai infrastruktúra fenntartása 
mellett több energiájuk marad arra, hogy alap- 
tevékenységükre koncentrálhassanak az üzleti 
világban. 

Nyílt felhők, zárt felhők 

A nyílt, vagyis a külső felhő jellegű szolgáltatások 
állnak többnyire a média figyelmének közép- 
pontjában. Ezeket általában egy-egy külső szol- 
gáltatón keresztül, az interneten lehet elérni. 
Attól azonban, hogy valami , nyílt", még nem 
feltétlenül ingyenes. Vannak viszonylag olcsón 
elérhető szolgáltatások, a vállalatok pedig sok 
esetben alkalmanként fizetnek a szolgáltatóknak. 
Léteznek nem nyílt számításifelhő-platformok, 
valamint hibrid összeállítások is, amelyek zárt és 
nyílt elemekből épülnek föl. 

Alapjait tekintve a számítási felhő egyszerre 
jelent üzleti modellt és felhasználói megoldást. 
A fogalom maga egy olyan megközelítést takar, 
amelynek keretében nagyszámú számítógép 
van összekötve egymással, hogy azok így 
nyújtsanak bizonyos informatikai megoldásokat. 
A rendszer képes megfelelni a dinamikus 
világháló nagy teljesítményt követelő igényeinek 
— vagyis a másodperc töredéke alatt képes 
feldolgozni hatalmas mennyiségű információt. 

Az informatikai felhasználók számára a 
számítási felhő gyors hozzáférést jelent az 
információ legkülönbözőbb fajtáihoz, függetlenül 
attól, hogy a felhasználó éppen milyen eszköz 
előtt ül (laptop, okostelefon, PDA). A technológia 
felhasználói (dolgozók, partnerek, ügyfelek) 
elvárják, hogy hozzáférhessenek bizonyos bo- 
nyolult . alkalmazásokhoz, amelyeknek olyan 
egyszerűen használhatóknak kell lenniük, mint 
például az önkiszolgáló bankjegykiadó automa- 
táknak. 

Természetesen a számítási felhők is felvetnek 
biztonsági és eljárásbeli kérdéseket. Ezeket 
általában a szolgáltatókkal kötött szolgáltatás- 
szintű megállapodásokban (SLA) szabályozzák. 


A vállalatok többsége igyekszik elkerülni, hogy 
túl nagy hatalom kerüljön egy külső szolgálta- 
tó kezébe, illetve biztosítékot vár arra nézve, 
hogy a felhő-szolgáltatások éjjel-nappal, az év 
365 napján üzemképesek lesznek. A Gartner 
Research szerint 2013-ra a felhő-szolgáltatá- 
sokat alkalmazó vállalatok 90 százaléka szá- 
mára lesz döntő fontosságú kritérium a 
gáltatásszintű garancia. 

Magától értetődően a cégeknek biztonságban 
kell tudniuk adataikat, főleg azokat, amelyek 
nem kerülhetnek ki a vállalattól vagy akár egy 
adott földrajzi helyről. Ezért feltétlenül szükséges 
felmérni, hogy milyen munkafolyamatokat sza- 
bad nyílt felhőkön keresztül bonyolítani és me- 
lyeket kell házon belül tartani, illetve zárt felhőben 
elvégezni. Több vállalat esetében bevált az a 
megközelítés, hogy eleinte zárt számításifelhő- 
megoldások alkalmazásával -— vagyis ellenőrzött 
környezetben - próbálják ki a rendszert. 


Nyíltság és interoperabilitás 

A zárt felhők tűzfalak védelme mögött mű- 
ködnek az adatok megóvása és biztonsága 
érdekében. A vállalatoknak lehetőségük van 
biztonsági protokollok beállítására, hogy ezál- 
tal is szabályozhassák a mozgatható informá- 
ciókhoz való hozzáférés szintjeit. Megoldható, 
hogy csupán belső hálózatok (alkalmazottak) 
férjenek hozzá az adott információkhoz, az 
üzleti partnerek vagy egyéb korlátozott cso- 
portok pedig például csak azt követően jut- 
hassanak a szükséges adatok birtokába, 
hogy az információ szűrése már megtörtént. 
A zárt felhőkre nem vonatkoznak a nyílt 
felhők számára akadályokat jelentő hálózati 


sávszélességi korlátok, biztonsági kockázatok 
vagy jogszabályi megfelelőségi kötelezettségek. 
Így kézenfekvő módon fokozható az értékesítő 
csapatok, illetve távmunkában dolgozók haté- 
konysága, testre szabhatók a felhő-szolgál- 
tatások és meghatározhatók bizonyos legjobb 
gyakorlatok. 

Akár zárt, akár nyílt felhőkről beszélünk, a 
vállalatoknak legelőször is megbízható, biz- 
tonságos alapokkal kell rendelkezniük ahhoz, 
hogy a lehető legbiztosabb, leghatékonyabb 
és leginkább ellenálló felhő-szolgáltatói platfor- 
mot legyenek képesek létrehozni. Számos 
cég számára talán csábítóbbnak tűnhet a 
felhasználói interfészből kiindulni. A hosszú 
távú siker szempontjából jobb stratégia először 
az alapokat jelentő infrastruktúra kiépítésével 
kezdeni — különösen akkor, ha a későbbiekben 
szükségessé válhat a zárt és nyílt felhők integ- 
rációja. 

Ma még az iparági sztenderdek is képlé- 
kenyek, amint azonban érettebbé és elter- 
jedtebbé válik a felhő-technológia, ezek a szab- 
ványok és gyakorlatok is megszilárdulnak majd. 
Pillanatnyilag mindenestre úgy tűnik, hogy a 
legjobb döntés az interoperábilis és nyílt tech- 
nológiákon alapuló felhő-szolgáltatások válasz- 
tása. 


Hibrid felhők 

A számítási felhők előnyeit leginkább úgy 
használhatja ki egy cég, hogy megtalálja, miként 
lehet a leghatékonyabb módon alkalmazni a 
felhő platformokat az egyes vállalati igényeknek 
megfelelően. A következő feladatok esetében 
bizonyulhatnak különösen hasznosnak a felhő- 
szolgáltatások: nagy adatmennyiséget mozgató 


munkafolyamatoknál, különösen, ha az adatok 
internetalapúak és hasonló formájúak — például 
a keresésnél, az  alkalmazás-fejlesztésnél 
és -tesztelésnél, azaz olyan folyamatoknál, 
amelyekhez nem szükséges hosszú távú 
kapacitás -, illetve speciális kapacitást igénylő, 
egymástól elkülönülő feladatokhoz, mint amilyen 
például a , deep computing" számítások világa. 

Általánosságban elmondható, hogy a számítási 
felhők előnyösek lehetnek mind a kisebb, mind 
a nagyobb vállalatok számára. A kisvállala- 
tok a nyílt felhőket kihasználva elkerülhetik, 
hogy új infrastruktúrába kelljen beruházniuk. 
Az éppen induló vállalkozások az informatika 
terén természetesen kizárólag annyi kapacitást 
vásárolnak, amennyire éppen szükségük van. 

A nagyobb vállalatok támaszkodhatnak a nyílt 
felhőkre bizonyos informatikai szükségleteik 
kielégítése érdekében, gyakran azonban szük- 
ségük van saját infrastruktúrára a biztonság, 
a terheléstűrés vagy bizonyos kormányzati 
előírások miatt — ezeknek a szabvány megoldá- 
sok nem képesek megfelelni. Az ő esetükben a 
zárt felhők használata a megoldás, mert így saját 
maguk gondoskodhatnak a követelményeknek 
való megfelelésről. 

A zárt, illetve nyitott felhők elemeit egyesítő 
hibridek alkalmazásával az adott vállalat a zárt 
felhők nyújtotta magasabb szintű biztonsági és 
stabilitási előnyök mellett egyszerre része- 
sül a nyílt felhők költségrugalmasságából. 
A Gartner Research szerint hosszú távon a 
hibrid megoldások fogják kitenni a számítási- 
felhőrendszerek többségét. 


A 
we 


"EL MME BRESSANAT Var 


A hibrid megoldások esetében egy zárt felhő 
segítségével lehet biztonságosan csatlakozni 
egy nyílt felhőhöz. A felhasználók tehát egy 
zárt felhőn keresztül, és nem pedig közvetlenül 
kapcsolódnak egy nyílt felhőhöz. Hibrid megol- 
dásokat jellemzően a csúcsterhelések ellátása- 
kor szükséges kapacitáselosztáshoz alkalmaz- 
nak. Alapesetben a szerverek kapacitása ele- 
gendő a terhelés felvételére, amikor azonban 
ennél nagyobb igénybevétel jelentkezik, a nyílt 
felhők által biztosított szerverkapacitás veszi 
fel a többletet. Számos esetben anyagilag 
logikusnak tűnhet az adott szervezet számára, 
hogy egyes üzleti folyamatok szabványosított 
moduljait nyílt felhőkre helyezze ki, házon 
belül pedig csupán olyan alapvető fontosságú 
elemeket tartson meg, amelyek a biztonságos 
adatokkal foglalkoznak. 

Akár nyitott, zárt vagy hibrid felhőkről van 
szó, azok használatának egyik mozgatórugó- 
ja egyrészt a vállalatok azon felismerése, 
hogy kénytelenek ötleteiket, termékeiket és 
szolgáltatásaikat minél hamarabb piacra dobni, 
a másik pedig az a tény, hogy csak folyamatos 
innovációval tudják felvenni a versenyt nem- 
zetközi versenytársaikkal. A számítási felhők 
fejlettebb technológiát nyújtanak egyszerűbb, 
költséghatékonyabb . infrastrukturális keretek 
között. Rugalmas, stabil infrastruktúrájukkal 
képesek kiszolgálni napjaink modern gazda- 
ságát, ahol a tudás azokba az országokba és 
térségekbe áramlik, ahol az informatikai keretek 
megbízhatóak és képesek gyorsan reagálni a 
kihívásokra. 


SZÉN 

Az IBM március elején hozta nyilvánosságra 
legfrissebb tanulmányát, mely több mint 1900 
pénzügyi felsővezető (CFO) véleményébe enged 
bepillantást. A világ 81 országát és 35 ágazatot 
felölelő tanulmány szerint a gazdasági igazgatók 
— akik közül 8 magyar — több mint 60 százaléka 
komoly. változtatásokkal készül reagálni az új 
gazdasági körülményekre. 

A megkérdezett pénzügyi vezetők szerint a 
következő három év során tovább növekszik 
majd az alábbi területeken már most is 
jelentkező igen komoly nyomás: csökkenteni kell 
a vállalatok költségeit, gyorsabb, hatékonyabb 
és pontosabb döntéseket kell hozni, illetve 
áttekinthetőbb. szolgáltatásokat kell nyújtani a 
külső partnerek számára. Arra a kérdésre, hogy 
mit tartanak a változtatás elősegítése érdeké- 
ben a legfontosabb teendőnek, a válaszadók 
meglepő módon első helyen a vállalati stratégia 
kialakításában való fokozott szerepvállalást jelöl- 
ték meg, nem pedig a költségcsökkentést. 

A felmérés rávilágított egy komoly hiányosság- 
ra is: csupán a válaszadók fele érezte úgy, 
hogy a pénzügyi funkció hatékonyan támo- 
gatja információkkal a vállalat stratégiai döntés- 
hozatalát. 

Pongrácz Ferenc, az IBM Magyarország 
pénzügyi igazgatója szerint ,a válság egyér- 
telműen felerősítette a pénzügyi funkció szere- 


pét". Pongrácz tapasztalata szerint ,napjaink 
pénzügyi vezetőitől egyre inkább elvárják a 
tényeken alapuló vezetői magatartást, valamint 
azt, hogy az informatikára épülő üzleti analitika 
eszköztára segítségével hozzanak  sratégiai 
döntéseket". 

A CFO-k egy csoportja, akiket a tanulmány 
, Value Integrator"-okként említ, rendszeresen 
jobban teljesítettek valamennyi kulcsfontosságú 
pénzügyi mutató esetében, mint társaik. Ők két 
kritikus jelentőségű területre koncentráltak: a 
pénzügyi funkció hatékonyságára, valamint az 
üzlet ismeretére. Ezek az ún. , Value Integrator" 
vezetők sikeresebbek a bizonytalan gazdasági 
környezetben. Az általuk vezetett vállalatok job- 
ban teljesítettek valamennyi értékelt pénzügyi 
mutató tekintetében (befektetett tőke meg- 
térülése, bevételnövekedés, kamat- és adó- 
fizetés, tőketörlesztés és amortizáció előtti ered- 
mény). 

Magyarország tekintetében Pongrácz Ferenc 
rámutatott: ,A 2010-es tanulmány is megerő- 
sítette, hogy az ún. integrált pénzügyi szer- 
vezetek sikeresebbek. A pénzügyi integráció 
egyik legerőteljesebb eszköze a szolgáltató- 
központok létrehozása. Magyarország ebből 
a szempontból a világon is kiemelt szerepet 
tölt be, azonban a szolgáltató-központok 
versenyében hazánk csupán a költségszintjével 


nem tud talpon maradni. Ezért különösen 
fontos, hogy a nagyobb hozzáadott értékű 
tevékenységeket — mint pl. az üzleti analitika 
és döntéstámogatás -— tudjuk idevonzani, mert 
ezekért az ismeretekért a vállalatok magasabb 
árat is hajlandóak fizetni." 


A CFO Study-ról 

A tanulmány megállapításainak alapjául a 
2009 tavaszán és nyarán az IBM Global 
Business Services pénzügyi részlege, illetve 
az IBM Institute for Business Value által 
készített felmérés eredményei szolgálnak. A 
strukturált interjúk és online kérdőívek több 
mint 1900 gazdasági igazgató véleményét 
gyűjtötték össze, a világ 81 országát és 35 
ágazatot felölelve. A felmérés célja volt, hogy 
feltérképezzék, miként érintik a gazdasági 
szakembereket a következő témák I(illetve az, 
hogy miként reagálnak ezekre): teljesítmény, 
kockázatok, működési tényezők, kormányzat. 
A legtöbb interjút személyesen készítették el 
az IBM munkatársai, a válaszadók fennmaradó 
része pedig az interneten töltötte ki a teszteket. 
A résztvevők iparágak, földrajzi területek, 
illetve bevételi arányok tekintetében teljesen 
különböző vállalatokat képviselnek. 


Mi is az Institute for Business Value? 

Az IBM Institute for Business Value az IBM 
kutatóintézete, amely a világ számos pontján 
dolgozó tanácsadókból áll. Az intézet munka- 
társai 17 országban végeznek kutatásokat és 
elemzéseket a következő öt funkcionális terü- 
leten: emberierőforrás-menedzsment, pénzügyi 
menedzsment, vállalati stratégia, ellátásilánc- 
menedzsment és ügyfélkapcsolat-menedzs- 
ment. 


A felmérés teljes anyaga — konkrét esettanul- 
mányok mellett — megtalálható a következő 
oldalon: € www.ibm.com/cfostudy. 


Az IBM konzultánsai által végzett globális 
vezérigazgatói — kutatás feltárta, hogy a 
cégvezetők szerint az egyre bonyolultabbá váló 
világban a sikeres eligazodáshoz -— a szigornál, 
a fegyelemnél, a következetességnél vagy akár 
a jövőképnél is — fontosabb a kreativitás, amely 
ezáltal az első számú vezetői készséggé lépett 
elő. Globálisan a vezetőknek kevesebb mint a 
fele gondolja úgy, hogy vállalata megfelelően 
felkészült egy rendkívül változékony, egyre 
összetettebbé váló üzleti környezet kezelésére — 
derül ki a 60 országban, 33 különböző iparágban 
dolgozó, több mint 1500 vezető bevonásával 
készült felmérésből. 


A bonyolultság kezelése 

A megkérdezett vezetők azt nyilatkozták az 
IBM-nek, hogy a mai üzleti környezet válto- 
zékony, bizonytalan és egyre összetettebb. Tíz 
megkérdezettből nyolcan arra számítanak, hogy 
a bonyolultság jelentősen növekedni fog, de 
mindössze a válaszadók 49 százaléka gondolja 
úgy, hogy az irányítása alatt álló szervezet 
felkészült ennek - a kutatás nyolc éve alatt 
azonosított legnagyobb vezetői kihívásnak — a 
sikeres kezelésére. 

A vezetők szerint a sok szálon kapcsolódó 
világ a jelenleginél is lényegesen bonyolultabbá 
válik. A megkérdezettek véleménye szerint a 
következő öt évben az új forrásokból származó 
bevételek megduplázódhatnak, 76 százalékuk 
pedig azt jósolja, hogy a gazdaság súlypontja 
áthelyeződik a gyorsan fejlődő piacokra. 

Az utolsó négy felmérés során a technológia 
szervezetekre gyakorolt várható hatása a 
hatodikról a második helyre lépett elő a 
fontossági listán, mint olyan tényező, amely a 
nagyon sok szálon kapcsolódó világot létrehozva 


hozzájárult a komplexitás kialakulásához. Ezzel 
párhuzamosan vált egyre fontosabbá a bonyo- 
lultság kezelésére használható eszközkészlet 
meghatározása. 


Magyarországon is szondáztak 

Hazánkban 12 nagyvállalat vezetőit kérdezték 
meg az IBM Global Business Services (GBS) 
üzletágának tanácsadói. Legnagyobb számban 
a banki és biztosítási iparág képviseltette ma- 
gát, de gyógyszeripari, telekommunikációs és 
az energiaipari cégek vezetői is részt vettek a 
magyarországi tanulmányban. Az interjúk során 
kiderült, hogy az itthoni vállalatvezetők -— a 
globális eredményekhez hasonlóan -— a mainál 
összetettebb, változékonyabb piaci környezetet 
jósolnak, sőt az amerikai és nyugat-európai 
válaszadókhoz képest ezt még komplexebbnek 
és kihívásokkal telibbnek ítélik meg. 

A hazai vezetők közel fele gondolja úgy, hogy 
előnyt tud kovácsolni a komplexitásból. A ré- 
giós eredményekkel összhangban Magyaror- 
szágon kiemelten fontos tényező a szabályozási 
környezet, illetve annak változása, amelyet a 
piaci tényezők mellett a második legfontosabb 
körülményként ítélnek meg. Különösen igaz ez 
a banki és biztosítási iparág vonatkozásában. 

A vezetői értékek közül a kreativitás és 
következetesség mellett előkelő helyen szerepel 
a magyarországi válaszokban a fenntartható 
működés fókuszba helyezése. 

A vállalat stratégiai céljainak realizálásához 
az ügyféligények megértése, sőt az ügyfelek 
vállalati  alapfolyamatokba, illetve a termék- 
és szolgáltatásfejlesztésbe történő bevonása 
kiemelten fontos cél, amelyet a hazai vezetők 
egyöntetűen az egyik legfontosabb területként 
jelöltek meg. 


Az IBM 2010-es globális 
vezetői felméréséről: 
Jelen tanulmány az IBM 
kétévente elvégzett Global 
CEO Study sorozatának 
negyedik kiadása. 
Személyes interjúk 

során 1541 ügyvezetőt 

és vezérigazgatót, illetve 
vezető köztisztviselőt 
kerestünk meg 60 


ország 33 ágazatának 


legkülönfélébb méretű 


szervezeteinél. 


Az ügyfelekkel való összehangoltságot a 
vezetők a végrehajtási sebesség és haté- 
konyság, illetve az innováció mellett a műkö- 
dési hatékonyság egyik legfontosabb kulcs- 
területeként határozták meg. 


A teljes tanulmány és az esettanulmányok le- 
töltéséhez látogasson el erre a címre: €) http:// 
www-O5.ibm.com/hu/ceostudy2O10/ 


Ha csatlakozna az okosabb vezetésről folyta- 


tott eszmecseréhez, akkor azt itt teheti meg: 
€ http://smarterleaders.tumblr .com/ 

IBM szuperszámítógép az OMSZ-né 
Az időjárá 
nem pihen 

Komoly versenyeztetés 
után az IBM 
szuperszámítógépe 
került az Országos 
Meteorológiai Szolgálat 
budai központjába, hogy 
segítse az eddigieknél 

is pontosabb időjárási 
veszélyjelzést. 


2006. augusztus 20-a óta sajnos egyre többen 
tudjuk, hogy az időjárás olykor igencsak 
kiszámíthatatlan és kegyetlen tud lenni, 
ezért a korábbiaknál sokkal komolyabban 
vesszük a meteorológusok  prognózisait, 
figyelmeztetéseit. A pusztító természeti erők 
közül Magyarországon elsősorban a légköri 
folyamatok által keltett "veszélyekkel kell 
számolni: pusztító szélviharokkal, jégesőkkel, 
árvizekkel, aszállyal. Az időjárási csapások 
erős tér- és időbeli szórást mutatnak, egy 
földrajzi kistérség méretétől akár országrésznyi 
méretűre is változhatnak. Érthető tehát, hogy az 
időjósok a legjobb, legnagyobb teljesítményű 
számítógépeket fogják munkára a minél 
pontosabb előrejelzések érdekében - így ke- 
rült Magyarország legnagyobb teljesítményű 
szuperszámítógépe az OMSZ Kitaibel Pál utcai 
központjának alagsorába. A gépről és felada- 
tairól Tölgyesi Lászlóval, az OMSZ Távközlési 
és Informatikai Főosztályának vezetőjével be- 
szélgettünk. 


Úgy tudom, meglehetősen hosszú, éles 
versenyeztetési folyamat után döntöttek az 
IBM szuperszámítógépe mellett. Egyáltalán, 
milyen feladatokra szánnak egy ilyen komoly 
berendezést? 

Az Új Magyarország Fejlesztési Terv (NET II.) 
keretében a Környezet és Energia Operatív 
Program (KEOP) lehetőségét felhasználva 
nyújtottunk be pályázatot. A célunk egy olyan 
meteorológiai fejlesztés volt, amely lehetővé 
teszi a veszélyes időjárási jelenségek észlelését, 
követését és előrejelzését hazánk minél kisebb 
térségeire lebontva. Az ehhez kapcsolódó nagy 


számítógépes beruházás előkészítéseként há- 
rom komoly múlttal rendelkező, számítógép- 
gyártással foglalkozó céget (HP, IBM, Silicon 
Graphics) kértünk fel az ajánlattételre. 


Hogyan kell elképzelnünk egy ilyen 
felkérést? Paramétereket, leírásokat kértek 
a gépekről? 

Meteorológiai modellkódokat adtunk át a 
pályázóknak, hogy ezeket futassák, teszteljék 
számítógépeikkel, majd az így kapott bench- 
mark-eredmények. birtokában döntöttünk. Az 
igazsághoz persze hozzátartozik, hogy vala- 
mennyi ajánlat jóval többet tudott annál, mint 
amit a kiírásban meghatároztunk, azonban a jók 
között is volt egy legjobb -— ebben az esetben az 
IBM ajánlata, pontosabban szuperszámítógé- 
pe, amelyet a központi közbeszerzés kereté- 
ben meg is rendeltünk, és amelyet ez év 
februárjában már le is szállítottak. 


Milyen számítógépről van szó? 

A gép egy IBM System x iDataPlex dx360 
M2 szerver 280 darab Intel Xeon 5500-as, 
négymagos processzorral és 3,2 terabájtnyi 
(RAM) memóriával. Megjegyzem, nekünk nem 
az volt a fontos, hogy a szerver Magyaror- 
szág leggyorsabb szuperszámítógépe legyen, 
hanem inkább az, hogy a céljainknak a legjob- 
ban megfeleljen. 


Az előbb kistérségi riasztórendszerről 
beszélt, illetve arról, hogy ennél kamatoztat- 
nák a szuperszámítógép tudását. Hogyan? 
Ha valaki megnézi az Országos Meteorológiai 
Szolgálat jelenlegi honlapját (0 www.met.hu) 
rögtön a főoldalon láthatja a veszélyjelzésre 
vonatkozó, térképes információkat 1-3 órára 
előre, illetve éjfélig. A térképen -— amelyen Ma- 
gyarország hét régióra van osztva — jelezzük, 
milyen időjárási helyzetre, esetleg vészhelyzetre 
lehet számítani. Az 1-3 órás vészjelzést riasz- 
tásnak hívjuk, a többit figyelmeztető előrejel- 
zésnek, hiszen ez utóbbi azért nem annyira 
pontos. 

Veszélyjelző rendszerünk a 2006-os sajnálatos 
események óta jól működik, ugyanakkor mi is 
látjuk a korlátait: ha egy heted-Magyarországnyi 
régióra adunk ki egy riasztást, az — a viszonylag 
nagy terület miatt — nem jelenti azt, hogy az 
egész régióban olyan lesz az időjárás. Itt értünk 
el a szuperszámítógép-projekt lényegéhez: 


megpróbáljuk növelni a felbontást, azaz az 
eddigieknél kisebb térségekre fogjuk majd kiad- 
ni a veszélyjelzést, megbízhatóbbá próbáljuk 
tenni a riasztásokat, csökkentve a feleslegesen 
kiadott riasztások számát. Mindehhez az eddi- 
gieknél finomabb előrejelzési modell futtatására 
van szükség - ehhez választottunk ilyen nagy 
teljesítményű komputert. 


Ha már a teljesítménynél tartunk: mit tud a 
választott számítógép? 

Számtalan, az informatikusok által bevezetett 
definíció vanarra, hogyanlehetegy számítógépet 
jellemezni. Ilyen például, hogy milyen pro- 
cesszora van, mekkora a memóriája stb. Sok 
múlik még azon is, milyen operációs rendszert, 
fordítóprogramot futtat, de persze az is sokat 
számít, hogy milyen a rajta lévő alkalmazás. 
Pontosan ezért követi most már évek óta a 
Meteorológiai Szolgálat azt a gyakorlatot, hogy 
csak a , saját szemének hisz", azaz mondhatják 
nekünk, hogy egy számítógép az adott gyártó 
laboratóriumában hány műveletet végez el 
másodpercenként, mi inkább arra vagyunk 
kíváncsiak, miként boldogul a mi kódjainkkal. 
Persze, hogy a kérdésére válaszoljak, az IBM 
szuperszámítógép paraméterei a hétköznapi 
felhasználók számára lenyűgözők. Össze sem 
lehet hasonlítani egy ilyen gépet akár a mai 
legnagyobb teljesítményű asztali PC-kkel vagy 
notebookokkal, már csak azért sem, mert 
e szupergépben 280 processzor dolgozik — 
pontosabban 1120 darab, hiszen négymagos 
processzorokról van szó. 

A főosztályvezető még azt is megemlíti, hogy 
az eddigi leggyorsabb, 200 processzoros szá- 
mitógépüknél (amelyen jelenleg a numerikus 
modellek futnak) körülbelül 18-szor gyorsabb 
az új számítógépes konfiguráció. Ez a fajta 
sebességnövekedés pedig azt jelenti, hogy a 
kisebb térségekre vonatkozó előrejelzések is 
gyorsan elkészülhetnek. 


Pontosabb is lesz az előrejelzés? 

Az időjárás-előrejelzésben sajnos nincsen 
százszázalékos pontosság, és egyhamar nem 
is lesz. Ez azonban nem a szakmai tudáson és 
nem is a számítógépeken múlik, hiszen — mint 
említettem - időjárás-előrejelzési modelleket 
futtatunk, és már maga a modell szó is utal 
arra, hogy a valóság egyfajta leképezéséről van 
szó. A légkör változásait leíró egyenletek ugyan 

egzaktak, azonban a kiinduló állapotot nem 
ismerjük egészen pontosan — ahhoz minden 
egyes pillanatban számos légköri paraméter 
pontos ismeretére lenne szükség, amire termé- 
szetesen nincsen mód -, ezért beszélünk csak 
modellekről. Ezzel együtt elmondható, hogy az 
egyre nagyobb teljesítményű számítógépeknek 
köszönhetően ma már 10-12 napra tudunk 
olyan pontos prognózist adni, mint 10-15 évvel 
ezelőtt 2 napra. 


Nemrégiben zajlottak a tesztfuttatások, ahol 
már élesben kellett bizonyítania a szuper- 
számítógépnek. 

Elmondhatjuk, hogy minden az előzetes 
várakozásnak megfelelően történt, az IBM gép 
azt ,hozta", amit vártunk tőle. A kollégák most 
folyamatosan átteszik a régebbi gépünkön futó 
modelleket erre az új gépre. Később, majd ha 
minden megfelelően működik, hozzálátnak 
az Új fizikai paraméterek betáplálásához és a 
felbontás növeléséhez. 


Ezek szerint egy darabig párhuzamosan 
működik majd a régi és az új rendszer? 
Természetesen, hiszen nálunk roppant fontos 
a folyamatos rendelkezésre állás, az időjárás 
ugyanis nem szünetel, hétvégén sem, ünnepek 
alatt sem. Éppen ezért, amikor kiválasztottuk 
ezt a gépet, nem csak a gyorsaságát néztük. 
Legalább ennyire fontos volt a megbízhatósága, 
illetve sokat nyomott a latba a géphez járó 
hároméves garancia is, ami azt jelenti, hogy az 
elkövetkező három esztendőben karbantartásra 


sem kell költenünk. 

Arrow ECS Kft. 
Uj szoftverdisztribútor a piacon 
2010 februárjától az Arrow ECS Kft. révén új szereplővel bővült az 


IBM szoftverek disztribúciós csatornája. A bejelentés kapcsán az 


újonnan kinevezett cég vezetőjét, Kertész Gábort kérdeztük. 

Mit érdemes tudni a cég hátteréről? 
. A céget 2001-ben alapítottuk DNS Hungária 
Kft. néven a DNSint.com AG leányvállalataként. 
A vállalat 2005-től az Arrow Electronics, Inc. 
tulajdonában lévő Arrow ECS (Enterprise 
Computing Solutions) cégcsoportba tartozik. 
Az Arrow Electronics, Inc. vállalatot 1935-ben 
alapították melville-i (New York) székhellyel. A 
céget 1961-től jegyzik a New York-i tőzsdén 
(ARW). A vállalat az informatikai termékek, 
megoldások és komponensek piacán ma a 
világ egyik vezető értéknövelt disztribútora, 
2008-ban éves forgalma 16,8 milliárd USD 
volt. Több mint 340 képviselettel rendelkezik 
világszerte, alkalmazottainak létszáma pedig 
12 700 fő. A cégcsoport része az Arrow 
Enterprise Computing Solutions (ECS) csoport, 
amely nagyvállalati ésn középkategóriás infor- 
matikai termékeket, alkalmazásokat és szol- 
gáltatásokat kínál értéknövelt viszonteladók, 
rendszerintegrátorok, valamint független szoft- 
vergyártók részére. A tulajdonosi háttér vál- 
tozása miatt a nevünket idén februárban Arrow 
ECS Kft.-re módosítottuk. 


Mi jellemzi a cég magyarországi. 
tevékenységét? 

. Itthon az eddigi IT-biztonsági (F5, lpswitch, 
IronKey, McAfee, nCipher, NetiGg, RSA stb.), 
virtualizációs  (VMware, Wyse), adatbázis és 
middleware (Oracle), mentési és archiválási 
(Symantec), valamint tároló (Netapp) profi- 
lunkat most bővítettük az IBM piacvezető 
szoftvermegoldásaival. 

Cégünk viszonylag kis létszámmal, hatéko- 
nyan működik, néhány háttértevékenységet 
(könyvelés, bérszámfejtés, marketing, PR) ki- 
szerveztünk. 

Magasan képzett, sok-sok vizsgával és gya- 
korlati . tapasztalattal rendelkező kollégáink 
színvonalas  terméktámogatást biztosítanak 
partnereinknek. Portfóliónkat széles körű szol- 
gáltatásokkal (hivatalos tréningek, tanácsadás, 
integráció, konfiguráció, logisztika stb.) egé- 
szítettük ki annak érdekében, hogy partnereink 
teljes egészében saját üzleti tevékenységükre 
fókuszálhassanak. Pénzügyileg megbízható 
végfelhasználók esetén viszonteladóink nagy 
projektjeinek finanszírozását is megoldjuk ru- 
galmas feltételekkel. 


Elmondaná az IBM szoftverdisztribúcióval 


A most indult IBM szoftverdisztribúcióra na- 
gyon büszkék vagyunk. A szoftverdisztribúció 
megkezdése előtt az IBM vezetői arra kértek 
bennünket, hogy az IBM meglévő viszontel- 
adóinak eddigi tevékenységét egészítsük ki, 
valamint azon viszonteladóinkkal is ismer- 
tessük meg az IBM szoftvermegoldásait és 
azok értékesítési lehetőségeit, akik eddig nem 
foglalkoztak ezekkel a piacvezető technoló- 
giákkal. Természetesen nagy örömmel dolgo- 
zunk együtt az IBM jelenlegi viszonteladóival 
bármely IBM szoftvermegoldás eredményes 
értékesítéséért is. A cég IBM-mel foglalkozó 
kollégáinak létszámát emelni, technikai isme- 
reteit és értékesítési gyakorlatát folyamatosan 
fejleszteni kívánjuk. Ez az üzletág jelenleg két 
dedikált főből és néhány, háttér-feladatokat 
végző kollégából áll. 


d 


Lukács Katalin (katalin.lukacsXOarrowecs.hu) 
éveken keresztül dolgozott az IBM-ben, így 
kiválóan ismeri a cég belső folyamatait és 
meglévő partnereit. Nálunk alapvetően a part- 
ner-kapcsolatok fenntartása és a partnerek 
gyakorlati tevékenységének segítése a fela- 
data. Másik kollégánk, Horváth Zoltán (zoltan. 
horvathdarrowecs.hu) többéves. disztribúciós 
gyakorlattal rendelkezik, az ő fő feladatai — 
az üzletág vezetőjeként — az értékesítés és a 
piacfejlesztés. 

Az IBM-mel kapcsolatos háttér-feladatokat 
(pl. számlázás, rendelések fogadása és to- 
vábbítása, nyilvántartások) egy másik munka- 
társnőnk végzi, valamint a marketingfelada- 
tokra is rendelkezésre áll egy kolléganőnk, 
igény esetén ő szívesen sedíti partnereink ilyen 
jellegű tevékenységét. 


0 www.arrowecs.hu 

Az AGNI-TECH Kft. 
20053 óta IBM partner 


és számos nagyvállalati 
megoldást fejlesztett 
Lotus Domino 
alkalmazásszerverre. 


Kik voltak a partnereik? Mi késztette 
Önöket arra, hogy egy merőben új területen 
próbálják ki magukat? 

Faragó Péter ügyvezető: Cégünknél többen 
is rendszeresen sportolnak. Lehetőségünk volt 
külföldi versenyeken is indulni, és itt láttuk, hogy 
milyen professzionális informatikai megoldások 
állnak a sportolók szolgálatában. 


Magyarországon üzletileg megéri ebbe a 
területbe fektetni? 

A tömegsport itthon nincs a jövedelmező 
üzletek között. A befektetést nagyon komoly 
üzleti tervezés előzte meg. A megvalósulás 
egyik kulcsa volt, hogy sikeresen pályáztunk 
az ÚMFT KMOP programjára, így a fejlesztés 
finanszírozását részben innen tudtuk bizto- 
sítani. Szerencsére azt tapasztaljuk, hogy a 
tömegsport, ha lassan is, de fejlődik, bővül. 
Nagyon bízunk abban, hogy 5-10 éven belül 
Magyarország is hasonló pályára kerül, mint 
nyugati szomszédaink, ahol az ilyen szol- 
gáltatásoknak nagyon komoly kultúrája van. 


Pontosan mit is fejlesztettek, és hogyan 
működik a megoldásuk? 

Az RFID (rádiófrekvenciás azonosítás) tech- 
nológia leginkább a logisztikai rendszerek 
használatával vált ismertté. A versenyen az 
RFID. jelfeldolgozókkal mért időeredmények 
GPRS kapcsolaton keresztül valós időben 
kerülnek a versenyközpontba, ahol az elsőd- 
leges feldolgozás után  publikáljuk azokat 
interneten. Az itt levő adatok és fényképek 
megjelenítéséért felelős az IBM Lotus Domino 
alkalmazásszervere, amely egy IBM xServer 
3365 M2 hardveren fut. A többezer adat 
feldolgozására és megjelenítésére kínálkozott 
az SOL, de mi úgy döntöttünk, hogy a gyors 
fejlesztési idő és a Domino 8.5-ben megjelenő 
XPages technológia miatt Lotus Domino 
alkalmazásszerverre írjuk meg a rendszert. 
Szerettük volna éles környezetben is kipróbálni 
az XPages nyújtotta előnyöket. 

AGNI-TECH Kft. 


Sportinformatikai 
rendszer IBM 
eszközökkel 


Fényképeket említett — szóval nemcsak idő- 
adatok, hanem sokkal személyesebb infor- 
mációk is megjelenhetnek a weboldalon? 
Igen, a világon teljesen egyedülálló megol- 
dásként a piacvezető RFID gyártók rendsze- 
reihez illesztettük a CANON népszerű fény- 
képezőgépeit, így a versenyzőnek, amikor 
áthalad a mérőponton, nemcsak a részidejét 
rögzítjük, hanem fényképet is készítünk róla, 


amely azonnal hozzárendelődik az adott ver- 
senyzőhöz és publikálódik az interneten. A 
részidőket és fényképeket otthon a verseny- 
ző egy emlékoklevél formájában azonnal le 
is töltheti. Ez egy kényelmes és ,zöld" meg- 
oldás, amit nagyon megkedveltek a sporto- 
lók. Akit részletesebben is érdekel a téma, 
annak ajánljuk a 8 www.agni-timing.hu és 
80 www.sportido.hu oldalainkat. 


Nádor Rendszerház 


itt a biztonság 


a lényeg 


A Nádor Rendszerház negyedik alkalommal rendezte meg 


immár hagyománnyá vált, IT-biztonsággal foglalkozó 


szakmai napját 2010. március 30-án, Budapesten. 


Az idei rendezvény fókuszában az újdonságok 
álltak, hiszen az lehetőséget adott a technológiai 
fejlődés ismertetése mellett az új partnercégek 
megjelenésére is. A szervező másik fő célja volt, 
hogy fórumot biztosítson hagyományos. part- 
nerei számára, így azok bemutathatták legújabb 
műszaki megoldásaikat, amelyek választ adnak 
napjaink kihívásaira. 

A partnerek közül idén is kiemelt szerep jutott 
az IBM-nek, hiszen a két vállalat szinte a Nádor 
alapítása — 1991 — óta szorosan együttműködik, 
és a két fél számos sikeres közös rendezvényt, 
illetve projektet tudhat maga mögött. 

Az idei évben az IBM szakértői két előadás 
keretében mutatták be az újdonságokat. Az 
érdeklődők egyrészt részletesen tájékozód- 
hattak az IBM szervereiről, amelyek a Nádor 

iójá élen- 
járó fejlesztéseiknek, valamint a magas szín- 
vonalú háttértámogatásnak köszönhetően 
meghatározó helyet töltenek be. A cég szám- 
talan referenciával büszkélkedhet ezen a 


területen, ilyen például az Oktatási és Kul- 
turális Minisztérium, a Károly Róbert Főiskola, 
a Közlekedésfejlesztési Koordinációs Központ 
vagy a Vértesi Erőmű. 


A résztvevők megismerkedhettek az IBM leg- 
újabb IT-biztonsági megoldásaival, különös te- 
kintettel az IBM Internet Security Systemsre 
(ISS), amely egyedi megközelítést kínál napjaink 
fokozódó biztonsági fenyegetettségeire. 

A Nádor Rendszerház elkötelezett amellett, 
hogy a többrétegű biztonsági technikákra, illet- 
ve élvonalbeli sérülékenységi kutatásokra fel- 
épített termékek és szolgáltatások tárházát 
magában foglaló ISS-t minél szélesebb körben 
megismertesse. Mindehhez a Nádor szakértői 
— az IBM támogatásának köszönhetően -— mély- 
reható tudásra tettek szert, amelyet jó néhány 
jelenleg futó, illetve előkészítési fázisban lévő 
projekt kapcsán kamatoztathatnak. Gombos 
Tibor, a Nádor Rendszerház ügyvezető igaz- 
gatójának elmondása szerint a cég a jövőben 
is hangsúlyos szerepet szán mind az ISS-nek, 
mind az IBM teljes termékpalettájának. 

Az elmúlt évek igazolták, hogy a kiváló minő- 
ségű termékeken túl a két vállalat — a kölcsönös 
együttműködésből, a mindkét oldalon meglévő 
magas szakértelemből, illetve a közös célokból 
adódóan - olyan hozzáadott értékkel gazdagítja 
ügyfelei fejlesztéseit, amely garantálja a sikert és 
a hosszú távú elégedettséget. 

Innováció 


EDISON projekt l 
Dánia a szélenergia 
és az elektromos 


járműve 
kuzd a klímaváltozás 
ellen 


Nemrégiben Koppenhágában gyűltek össze a világ vezető személyiségei, 


ötvözésével 


hogy megvitassák a bolygónk előtt álló legnagyobb kihívások kezelésének 


lehetséges módozatait, többek között azt, hogy miként csökkenthetnénk a 


klímaváltozást okozó üvegházhatású gázok kibocsátását. 


Ezzel egy időben egy kis dán szigeten, Bornhol- 
mon a kormány, az egyetemek és az iparválla- 
latok egy olyan innovatív kísérleti programban - az 
EDISON projektben — működnek együtt, amely 
egyedülálló műszaki megoldással, az elektromos 
járművek szélenergia segítségével való feltölté- 
sével segítheti a fenti kérdés megválaszolását. 

A koppenhágai DONG Energy közművállalat 
az Oestkraft regionális energiavállalattal, a 
dániai Műszaki Egyetemmel, a Siemensszel, az 
Euriscóval, a Dán Energiaszövetséggel és az 
IBM-mel együttműködve dolgozik a rendszer 
fejlesztésén. A fogyasztói preferenciák által 
megengedett mértékben a járművek akkor tölt- 
hetők fel, amikor a szél többletenergiát termel. 
A járművek töltése ugyanakkor lelassul, illetve 
későbbre halasztódik, ha a szél eláll és keve- 
sebb energia termelődik. 

A mindössze 15 elektromos jármű bevonásával 
végzett kísérleti projekt keretében olyan modellt 

kívánnak kidolgozni, mely lehetővé tenné, hogy 
2020-ra mintegy 200 000 szélenergia által haj- 
tott elektromos jármű fusson Dánia útjain. 

Dánia már most is vezető szerepet tölt be a 
szélenergia hasznosításában: az ország elek- 
tromosenergia-szükségletének több mint 20 
százalékát szélenergiával elégítik ki, a cél 
pedig ezen arány megduplázása. A világban 
üzemelő szélturbinák mintegy felét dán gyártók 
készítik. Az EDISON projekt keretében létrejövő 
modell lehetővé teszi, hogy a környezettudatos 
fogyasztók megújuló energiával  tölthessék 
fel autóikat, valamint hogy a közművállalatok 
jobban hasznosíthassák a szél által termelt 
energiát 

Bornholm tökéletes helyszín a szélenergia— 
elektromos jármű projekt teszteléséhez. Mivel 
sziget, ezért önálló, független elektromos háló- 
zattal rendelkezik, mely a projekt lebonyolítását 
és az eredmények mérését is megkönnyíti. 


A projekt megvalósításához természetesen 
jóval több kell annál, mint hogy elektromos 
járműveket vigyenek a szigetre, majd töltőre 
tegyék azokat. Ki kell építeni a nyilvános és az 
egyéni töltőállomásokat, ezeket a helyi háló- 
zathoz kell csatlakoztatni, mindemellett számos 
technológia integrálását és kiértékelését is el kell 
végezni. 

A konzorcium első lépésként intelligens tech- 
nológiákat fejleszt, melyeket Bornholm szige- 
tén kívánnak alkalmazni. A szigetnek 40 000 
lakosa van, energetikai infrastruktúráját pedig 
nagyarányú szélenergia-felhasználás jellemzi. A 
szigeten létrehozott tesztelési környezetben a 
kutatók tanulmányozhatják, hogyan működnek 
az energiarendszerek az elektromos járművek 
számának növekedésével párhuzamosan. A 
tanulmányok szimulációs jellegűek lesznek, így 
nem veszélyeztetik a sziget energiaellátásának 
biztonságát. 


A projekt keretében az IBM dániai rész- 
egének és az IBM zürichi kutatóbázisának 
kutatói speciális analitikai szoftvert fejlesz- 
tenek, mely összehangolja az elektromos 
járművek töltését a hálózatban rendelke- 
zésre álló szélenergiával. A fejlesztés olyan 
feladatokra terjed ki, mint annak szabá- 
yozása, hogy hol és mikor tölthetők fel az 
elektromos járművek a rendelkezésre álló 
energiamennyiség, valamint a csúcsidőben 
felmerülő energiaigény függvényében, illetve, 

hogy miként számlázható az autósoknak a 
nyilvános töltőállomások használata. 

A technológiának olyan összetett feladatokat 
is tudnia kell kezelni, mint a hálózati terhelés 
kiegyensúlyozása — végső soron lehetővé té- 
ve azt, hogy az elektromos elosztórendszer 
kiegészítő energiatárolóként használja az elek- 
tromos járműveket és szükség esetén vissza- 
táplálja az elektromos energiát a hálózatba. 

Az IBM egy Bladecenter szervert is biztosított 
a dániai Műszaki Egyetem számára, mellyel 

nagyszabású valós idejű szimulációkat vé- 
geznek az energiarendszer működésével és 
az elektromos járművekre gyakorolt hatásával 
kapcsolatban. 

A rendszer tervezése a kísérleti projekthez az 
idén kezdődött; az első tesztjármű leszállítására 
a tervek szerint még az idén sor kerül. A rend- 
szertesztek és az értékelés 2010-ben Zajlik, 
az elektromos járművek és a töltőállomások 
üzembe helyezése pedig 2011-re várható a szi- 
geten. 

A Mi Emberünk 


Szakmat és családi életében 

is kiemelt szerep jut a 

különböző kultúráknak. 
zereti a sportokat 

és a gasztronómiát, 

rajong a technológiai 

különlegességekért. Sepp 

Norbert a sokoldalú és 

, régi motoros" 

IBM-esek közé tartozik, 

akinek a munkahelyen 

nem okoz gondot egy 

szuperszámítógép- 

konfiguráció, otthon pedig 

simán elkészít egy somlói 

galuskát. 


Mióta vagy az IBM-nél? 

1996-ban csatlakoztam az IBM szolgáltatási 
csapatához. Sokat tanultam abban az időben 
szakmai és emberi téren egyaránt, de 2001- 
ben mégis váltottam, és műszaki szakértőnek 
átjöttem a termékrészlegre (a mai Systems and 
Technology Group - vagyis az STG csapatába). 
Hamarosan tagja lettem egy nemzetközi csapa- 
tnakis; a helyi és anemzetközi munkakört pedig 
párhuzamosan végeztük a csoportban. Két évvel 
később, 2004-ben én lettem annak a csoport- 
nak a vezetője (System i FTSS Team Leader, 
CEMAAS). Nagyon érdekes időszak volt, sokat 
utaztam külföldre, eljutottam Egyiptomba, az 
Egyesült Arab Emirátusokba, Kuvaitba, Szaúd- 
Arábiába, Pakisztánba, Katarba, Ománba, be- 
mutatókat és tanfolyamokat tartottam. 


Mit tanultál ezeken az egzotikus helyeken? 
Érdekes volt a találkozás ezekkel a kultúrákkal; 
megerősítette bennem az érzést, hogy kulturális 
különbözőségeink dacára is milyen közeli test- 
vérek vagyunk más nemzetekkel. Hasonló vá- 

gyak, hasonló erőfeszítések, eltérő életutak. A 
System ií-nek a Power Systems rendszerekbe 
olvadásával aztán ez a korszak lezárult, a mű- 
szaki szakértőgárdát is átszervezték. 


Jelenleg mivel foglalkozol? 

Most is vannak nemzetközi feladataim, ami az 
IBM i operációs rendszer támogatását jelenti, de 
a helyi munkaköröm elsősorban a szuperszá- 
mitógép-projekt köré szerveződik. A legújabb 
sikerünk, amely Kohán Márk kollégám nevéhez 
fűződik, az Országos Meteorológiai Szolgálat- 
nak eladott számítógép, amely jelenleg a legerő- 
sebb Magyarországon. 


Több kolléga is említette, hogy harmonikus 
embernek tart. Ki vagy te a magánéletben? 
Nem mindig vagyok harmonikus, de ha vész- 
helyzet van, akkor is igyekszem megfontoltan 
pánikba esni. Alapvetően kételkedő és ironikus 
vagyok. A hobbijaim leginkább csak átlagosak: 
zongorázom, focizom, ördöglakatokat és rejt- 
vényeket gyűjtök -— ha valakinek van felesleges, 
szívesen elfogadom. Szeretek filmeket nézni és 
történeteket kiagyalni, amiket időnként le is írok. 


Milyen történeteid vannak? Talán gyerek- 
mesék? 

Zömmel novellák, néhány közülük gyerekek 
számára is fogyasztható. Az utóbbi időben szín- 
darabokat írtam. Az írás kreatív tevékenység, 
sok zavartalan óra kell ahhoz, hogy egy történet 
életre keljen. De nemcsak az eredmény, hanem 
a folyamat is sikerélményben részesítheti az 
embert. 


Vannak gyermekeid? 

Igen. Ákos 14 éves, taakwondózik, emellett szé- 
pen fuvolázik. Yvette 12 éves, neki a taekwondo 
mellett a ritmikus gimnasztika a kedvenc sportja. 
Ő a leginkább művészlélek a családban: énekel, 
zongorázik, gitározik, nagyon szépen fuvolázik, 
mindemellett kiválóan rajzol. Márton még csak 
10 éves, ő is űzi a taakwondót és tanul fuvolázni, 
de a kedvenc időtöltése a labdarúgás. Mindkét 
fiú ügyesen és lelkesen focizik, évente együtt 
elhasználunk pár labdát. 


Ha jól tudom, a feleséged nem magyar. 

Így van, a feleségem kambodzsai származású, 
itt, Magyarországon ismerkedtünk meg. Az 
édesapja diplomataként kiküldetésbe érkezett, 
és választhattak, hogy nemzetközi vagy magyar 
iskolába küldje tanulni a lányát. Szerencsémre ez 
utóbbi mellett döntöttek. Egy osztályba jártunk 
általános iskolában. Akkor még csak 14 évesek 
voltunk, a kapcsolatunk diákszerelemnek indult. 
Hamar kiderült azonban, hogy sokkal jobban 
egymásra találtunk, mint az ebben az életkorban 
lenni szokott. 


A kulturális különbségek izgalmasnak 
tűnnek, sokak szerint azonban nagy 
elszántság és kitartás kell egy vegyes 
házassághoz. 

Tinédzserként az ember nem gondolkodik 
ilyesmin, de nekem alkalmam volt megtapasz- 
talni, hogy ezek a fajta különböségek nem jelen- 
tenek igazi nehézséget. Bár egymástól több ezer 
kilométerre születtünk és sok szempontból 
másként szocializálódtunk, minden lényeges 
dologról tudunk beszélni, minden problémát meg 
tudunk oldani. Kitartás és tolerancia mindenféle 
kapcsolathoz kell; ha ez adott, sok mindenben 
tudjuk támogatni és kiegészíteni egymást. 


A feleségedet hogyan jellemeznéd? 

Tehetséges, kedves, törekvő és nagyon jól főz. 
Én pedig rajongok a különféle ínyencségekért. 
Feketeöves  taekwondo-mester, úgyhogy a 
gyerekek otthon is tudnak gyakorolni. Közgaz- 
dászként diplomázott. Az egyetem után nyert 
egy posztgraduális ösztöndíjat Franciaország- 
ba, ahova engem is magával vitt. Bordeaux-ban 
éltünk egy évig, remekül éreztük magunkat, 
azután hazajöttünk, és itthon próbáltunk bol- 
dogulni. Benne is buzognak kreatív energiák, 
lakberendező és fazekas végzettséget is szer- 
zett, több kerámiát készített már nekem. 


Beszéled a feleséged nyelvét? 

Otthon magyarul beszélünk, bár ő megtanított, 
jobban mondva tanítgatott khmerül; ez a kam- 
bodzsaiak nyelve. Minimális szinten beszélek, írni 
meg még annyira sem tudok, az első osztályos 


olvasókönyv az a szint, ami már megterhelést 
jelent nekem. De legalább felismerem, hogy 
honnan származnak az írásjelek, és a saját 
nevemet képes vagyok lerajzolni. Tudok néhány 
gyerekdalt is. Amikor Kambodzsába megyünk, 
a helyiek nagyon boldogok, ha az ő nyelvükön 
próbálok velük kommunikálni, még ha ez elég 
kezdetlegesen megy is. De az eleve meglévő 
kedvességük még talán meg is duplázódik, 
amikor látják, mennyire erőlködöm. 


Mire vagy még büszke? 

Sokszor arra is, hogy magyar vagyok. Örülök, 
hogy ide születtem, olyan sok jót és szépséget 
alkottak elődeink és olyan sok érdekesség vesz 
körül minket még ma is. 

Szeretem ezt a gyönyörű, kifejező magyar 
nyelvet, kár, hogy egyre kevesebben vagyunk 
mér ilyenek. A nyelvi erózióra nem vagyok igazán 
büszke, nagyon bosszant. 

Büszke szoktamlenninéhány kiváló kollégámra. 
Az eredményeikre, a tartásukra, a hozzáállásuk- 
ra, amelyből mások is erőt meríthetnek. És arra 
is, hogy a barátaimnak nevezhetem őket. 

A cégre is büszke vagyok. Ugyan sok külső és 
belső bírálat éri az IBM-et, de az erényei jócskán 
felülmúlják a gyengeségeit — én már sokszor 
kerültem olyan helyzetbe, amikor jó érzés volt 
ide tartozni. 


Van olyan terület, amiben kiemelkedőnek 
tartod magad? 

A legtöbb eredményem. átlagos. Szeretek 
sütni is, 4-es szintű palacsintasütő vagyok, ami 
azt jelenti, hogy távolról le tudok vezényelni egy 
palacsintasütést. Ha jó a tészta, akkor persze 
fel is dobom, ez a 4. szintnél alapkövetelmény. 
Persze nem volt ez mindig így, édesanyám, 
aki palacsintás mesterem volt, jópárszor kény- 
szerült arra, hogy leszedje a mennyezetről meg 
a konyhaszekrényről a sikertelen kísérletek me- 
mentótt. 

A süteményekben igyekszem magasra tenni 
a mércét, még ha órákig kell is pepecselnem 
a dologgal. Csináltam már somlói galuskát és 
képes vagyok elkészíteni egy finom trüffel-tortát 
is. Ha kedvező a csillagok állása. 

Made in Hungary 


FrezIl.com 


Prezentáció a slide-on túl 


Elsősorban az amerikat piacra, de itthon fejleszt az az innovatív magyar 


informatikai start-up, melynek egyedülálló terméke újraértelmezi a 
prezentáció fogalmát. A Frezi.com-nál többek között a cég egyik alapítójával, 
Halácsy Péterrel beszélgettünk, de a stáb többi tagja sem volt rest megosztani 
az információkat velünk, amikor az interjú alatt beugrottak a tárgyalóként 
is funkcionáló konyhába egy kávéra. 


f "ma 

A prezentáció fogalma mindeddig egyet 
jelentett a Powerpoint szoftverben szer- 
kesztett, egymást követő slide-ok bemuta- 
tásával. Miben más a Prezi? 

Prezi: Nagyon sok mindenben. Ha filozófiai 
oldalról közelítjük meg a kérdést, akkor a Prezi 
lényege, hogy nem egy kész terméket akar 
ráerőszakolni az emberekre, hanem egyfajta 
bevonó, közösségi szellemben a felhasználók 
igényei szerint igyekszik alakítani, formálni a 
terméket. Először megnézzük, mire van szükség, 
elkészítjük, majd a folyamatos visszajelzések 
alapján, a kéréseket, javaslatokat figyelmbe 
véve fejlesztjük tovább a terméket. 


Technikailag hogyan kell elképzelnünk az 
eszközt? 

Prezi: A prezentációban megjeleníteni kívánt 
információk egy dinamikus, szinte végtelen- 
ségig zoomolható digitális felületen szerkeszt- 
hetők. A mondanivalónkat saját szempontok 
alapján blokkokba rendezhetjük, és elforgat- 
ható szöveggel, képekkel, videókkal szem- 
léltethetjük. Úgy kell elképzelnünk a Prezi-t, 
mint egy végtelen, kreatív eszközökkel ellátott 
festővásznat, ahol az általunk megtervezett 
útvonalon navigálhatunk, ki-és bezoomolva az 
egyes információhalmazokba. 


Úgy tűnik, sikeres a közösség bevonására 
építő üzleti modell. Nagyon sok pozitív 
visszajelzést kaptok akár csak a Facebook 
oldalatokon is. 

Prezi: Igen, ez így van. Júniusban például a 
hollandiai Prezi-közösség által szervezett kon- 
ferencián a Prezinter-en vettünk részt. Itt a 
prezentációs kultúráról és különféle prezentá- 
ciós technikákról hallhattak az érdeklődők, és 
mi is tartottunk előadást. Szintén egy ,Prezi- 

rajongó" nem sokára könyvet jelentet meg a 
Prezivel kapcsolatos tapasztalatairól, az eszköz 
használatáról szóló tippekkel, trükkökkel. 


A Facebookon kívül hogyan tartjátok 
még a kapcsolatot a felhasználókkal? 
Emlegettetek egy Community Managert... 
Prezi: Igen, mivel a filozófiánk alapja a felhasz- 
nálókkal való folyamatos interakció, szüksé- 
günk volt egy kifejezetten erre a feladatra 
dedikált szakemberre. Ő az, aki koordinálja a 
felhasználókkal való kapcsolattartást, de ez 
nem jelenti azt, hogy csak ő válaszol mondjuk 
a Facebookon megjelenő kommentekre. Ez 
nálunk abszolút megoszlik. A Facebookon 
kívül a Twitteren is ott vagyunk, illetve blogot 
vezetünk a honlapunkon, de saját közösségi 
portálunk is működik Get satisfaction néven. Itt 
szintén igyekszünk minden kérdésre válaszolni, 
és persze figyeljük az értékes hozzászólásokat, 
javaslatokat, felhasználói tapasztalatokat. 


Milyen út vezetett a Prezi 2009 júliusi 
indulásáig és mi történt azután? 

Prezi: A kezdetek 2002-ig nyúlnak vissza. Ek- 
a Prezi egyik alapítója és jelenlegi vezető terve- 
zője, Somlai-Fischer Ádám építész, designer. 
Később Halácsy Péterrel együtt, főként épí- 
tészirodáknak dolgoztak, rengeteg prezentációt 
készítettek és időközben nagyon ráuntak az 
egysíkú, slide-okra építő kifejezésmódra. 2007- 
ben együtt alapították meg a Kitchen Budapest 
(Kibu) médialabort, ahol tovább folyt a flash file 
fejlesztése. Ezt követte egy szerkesztő program 
kidolgozása, majd 2008 májusában Ádám és 
Péter megalapították a Prezi.com-ot. A ter- 
mék egy évvel később, 2009 áprilisában lett 
nyilvánosan is elérhető, és júliustól befektetők 

is megtaláltak minket. A dán Sunstone Capital 
és a TED Conferences biztosította a tőkét a 
további működéshez és terjeszkedéshez. 2009 
novemberében San Franciscóban is megnyi- 
tottuk irodánkat. 


Megéri két irodát működtetni ilyen távol egy- 
mástól? Hogyan oszlanak meg a feladatok? 

Prezi: Magyarokként kifejezetten fontosnak 
éreztük, hogy a szellemi tőke itt maradjon, ezért 
a fejlesztők a budapesti irodában dolgoznak. A 
Szilícium-völgyben leginkább az üzleti résszel 
foglalkoznak. Szerettük volna bebizonyítani, 
hogy sikeres innovatív, üzletileg etikus céget 
igenis lehet itthonról is működtetni. 


Kikből áll a Prezi csapata itthon? Nagyon 
inspiráló és emellett barátságos, családias 
itt a légkör... 

Prezi: Egy viszonylag kis létszámú, főként 
tervezőkből és fejlesztőkből álló csapat dolgozik 
a budapesti irodában. A légkör olyannyira kö- 
zösségi, hogy minden hónapban más szervezi 
a csapatépítést, illetve például karácsonykor 
kitaláltunk egy karitatív projektet, aminek ke- 
retében egy rászoruló család házát újítottuk fel. 
Velük azóta is tartjuk a kapcsolatot. 


A Prezi ingyenesen elérhető online verziója 
mellett, úgy tudom, létezik desktop verzió is. 

Prezi: Igen, jelenleg 3 lehetőség közül vá- 
laszthatunk: Public csomagunk ingyenes, ahol 
a létrehozott tartalom online és nyilvános, de az 
letölthető és offline is prezentálható. Az Enjoy 
csomagban már lehetőség van a tartalom titko- 
sítására, a Pro szolgáltatás pedig biztosítja, hogy 
a saját gépeden, offline hozz létre tartalmakat. 
Az online és a desktop verzió egyébként funk- 
cionálisan ugyanaz. 

I Utazás 


— HAN ú nt" 


Balatonfüred és a Bal 


aton-felvidék 


Ahol a múzsák laknak 


Balatonfüred karrterjének fázisai — úri nyaralóhely, háború utáni lassú ébredés, tömegturizmus, hanyatlás, 


újra felcsillanó remények - hasonlítanak a többi hazai üdülővároséhoz. Az utóbbi években azonban olyasmik 


történtek itt, amire nemhogy Magyarországon, de még külföldön is csak elvétve akad példa. 


Társaságban eddig csak kevesen dicsekedtek 
azzal, hogy Balatonfüredre járnak nyaralni — ma 
egyre többen büszkék erre. Füred ugyanis ma 
a hazai minőségi turizmus egyik jelképe okos, 
átgondolt városkoncepciójával, gyönyörű, ren- 
dezett parkjaival, elegáns szállodáival, kulturális 
létesítményeivel, minden igényt kielégítő jacht- 
kikötőjével. 

Idén a folyamatos fejlődéshez hozzászokott, 
évről évre visszatérő látogatók — akikből sze- 
rencsére egyre több van -— is meglepődnek 
majd, hiszen májusban befejeződött a reform- 
kori városközpont rekonstrukciója. Teljes pom- 
pájában ragyog a híres szívszanatórium előtti 
Gyógy tér a legendás füredi ásványvizet — 
népszerű nevén , savanyúvizet" — adó műemlék 
ivókúttal, néhány lépéssel arrébb ott azimpozáns 
Anna Grand Hotel, és leszedték az állványokat 
a Tagore sétány mellett álló, pompásan felújított 
Ipoly Szállóról is. A legfeltűnőbb változás para- 
dox módon egy bontásnak köszönhető: eltün- 
tették a hatvanas években épült, csúf beton- 
épületet az egykor a szovjet Vörös Hadsereg 
által használt belvárosi telekről, hogy teljes 
szépségében kibontakozhasson az eddig mö- 

gé rejtett, hányatott sorsú Vaszary Villa. A ró- 
zsákkal teli kertben álló épület, amely egykor 
a festőművész Vaszary János nagybátyjának, 
Vaszary Kolos hercegprímásnak a tulajdonában 
volt, újra régi pompájában ragyog. A villa most 
a köz szolgálatába állt: kiállítások, koncertek 
és előadóestek helyszínéül szolgál. A Vaszary 
Villa új minőségében igen erősen keza, hiszen 
május vége óta Vaszary János csaknem félszáz 
remekművét tekinthetik meg ott a művészet 
iránt rajongók. Érdemes megtekinteni a villa , B" 
épületében kiállított .Szomolányi-gyűjteményt 
is, amelynek anyagát a XVI.-tól a XIX. száza- 
dig tartó időszakból származó iparművészeti 
és képzőművészeti remekművek . alkotják. 
A Vaszary Villából mindenképpen érdemes 
átballagni a néhány méterre, az utca túloldalán 
lévő, szintén renovált Jókai Villába, ahol az író 
szeretett bútorai és egyéb használati tárgyai 
között, korhűkörnyezetben úgy érezhetjük, hogy 
az egykori házigazda, a ,nagy mesemondó", 
Jókai Mór és felesége, korának ünnepelt dívája, 
Laborfalvi Róza éppen csak egy könnyű korzó 
erejéig távoztak. 

Ha mindent megnéztünk Füreden vagy épp 


csak egy kis változatosságra vágyunk, nya- 
kunkba vehetjük a környéket. A közelebbi he- 
lyekre, például Tihanyba a sportosabbak a 
balatoni kerékpárútnak köszönhetően. bicikli- 
vel is biztonságosan eljuthatnak. Tihanyban 
az apátság mellett mindenképpen  érde- 
mes felkeresni a félsziget keleti oldalán, a 
sűrű növényzet oltalmában rejtőző ún. barát- 
akásokat, amelyeket még az I. András király 
által idetelepített bazilita szerzetesek vájtak 
maguknak a löszfalba -— ma egyébként ez 
Európa egyetlen fennmaradt szerzetestelepe. 
A Füredtől nagyjából negyven kilométernyire 
évő Badacsonyba már inkább autóval, de még 
inkább vonattal érdemes utazni — így legalább 
a társaság minden tagja aggodalom nélkül 
megkóstolhatja a híres szürkebarátot. Persze 
nem csak a bor kedvéért érdemes eljönni ide: 
mindjárt a vasútállomás mellett található a 
művész egykori házában kialakított Egry József 
Múzeum, ahol ,a Balaton festőjének" olyan 
híres művei láthatók, mint az Ősz az öbölben 
vagy a Szent Kristóf a Balatonnál. Az idei év 
egyik kiemelkedő képzőművészeti csemegéjét 
is itt találjuk: a múzeum időszaki kiállításán a 


madridi Prado jóvoltából Pablo Picasso eredeti 
színes kőnyomatai tekinthetők meg, amelyeket 
a művész egyik leghíresebb alkotásához, a 
Guernicához készített. Páratlan élményre szá- 
míthat, aki felkapaszkodik a hegyre, hogy 
bejárja a geológiai tanösvényt. Fentről nemcsak 
a panoráma lenyűgöző, de eláll a lélegzet a 
helyenként 70-80 méterrel fölénk magasodó 
bazaltsziklák láttán is. 

Aki mégis az autó mellett dönt, Badacsonyba 
tartva érdemes a forgalmas 71-es útról Zán- 
kánál Köveskál felé letérnie. Semmihez sem 
hasonlítható ugyanis az a látvány, amely a 
Hegyestű lába mellett, szőlők és mandulások 
közt elhaladva fogadja az utazót: egy bukkanót 
követően elétárul a tanúhegyekkel körbevett, 
mennyei békét, melankolikus nyugalmat árasztó 
Káli-medence, amely talán nem véletlenül 
ejtett rabul annyi írót, festőművészt, színészt, 
filmrendezőt. Ez utóbbiak közül Jancsó Miklós 
választotta legtöbbször forgatási helyszínül 
a Káli-medencét, azon belül is a Köveskál 
és Kővágóörs között fekvő Kornyi-tavat — a 
filmrajongóknak biztosan beugrik majd egy- 


egy híres jelenet a tó mellett elsuhanva. A 
helységnevekben felbukkanó ,kő" szó értel- 
me Kővágóörs mellett, az ún. kőtengernél 
világosodik meg, ahol hatalmas vulkanikus 
eredetű, lapos kövek - ilyenekből faragták 
itt annak idején a malomköveket -— között lép- 
delhetünk. Kőtenger egyébként még a meden- 
ce északnyugati oldalán megbújó Szentbékkálla 
mellett is található, ahol bizarr, hatalmas sziklák 
érzékeltetik a Földanya őserejét. 

Akár egy külön kirándulást is megér a Káli- 
medence nyugati peremén elhelyezkedő, hat- 
vanegynéhány lelkes, elbűvölő Salföld község, 
ahol a Salföld Majorban őshonos magyar házi- 
állatok tekinthetők meg, de természetesen mód 
nyílik lovaglásra és kocsikázásra is. A másfajta 
látványosságokra vágyók a falutól nagyjából két 
kilométerre lévő, nemrégiben komoly rekon- 
strukción átesett, hatalmas tölgyek árnyékában 
álló pálos kolostorromot kereshetik fel. 

A balatonfüredi csillagtúra nem kevésbé ér- 
dekes célpontja lehet a különleges fekvésű, a 
Balaton-felvidék és a Bakony találkozásánál 
lévő Veszprém, amely város nemcsak műem- 


lékekben és rangos képzőművészeti gyűjtemé- 
nyekben bővelkedik, hanem kitűnő éttermek- 
ben is, amelyek közül nem egy elismerten az 
ország legjobbjai között van. Balatonfüredről 
Veszprémbe vagy visszafelé tartva mindenkép- 
pen megéri a néhány kilométeres kitérőt Balá- 
capuszta, az egyedülálló módon rekonstruált 
római kori villagazdaság, ahol rendkívül gazdag 
leletanyagot tárnak a látogatók elé. 

Egy kulturális programokkal,  fürdőzéssel 
vagy kirándulással eltöltött napra pompás 
vacsorával, majd egy hangulatos bárban el- 
fogyasztott koktéllal tehetjük fel a koronát — 
szerencsére Balatonfüreden bőségesen találunk 
csábítóan színvonalas vendéglátóhelyet. Senkit 
ne riasszon el az utcákon és a sétányon késő 
éjszakáig áramló színes forgatag: itt még csak 
elvétve sem tapasztalható zavaró harsányság. 
Talán azért van ez így, mert a többség még 
ma is éppen olyan igézetten tekint Füredre, 
mint Jókai, aki e helyet és környékét a , magyar 
Tempevölgy"-nek nevezte. 


"Az Olimposz közelében lévő Tempe-völgy (újgörögül: Témbi) a 
mitológia szerint a múzsák egyik fő tartózkodási helye. 


Balatonfüred 


Anna Grand Hotel" 

8230 Balatonfüred, Gyógy tér 1. 
Tel.: - 36 (87) 581 200 

Fax: - 36 (87) 581 201 


E-mail: reservattongdannagrandhotel.hu 


www.annagrandhotel.hu 


Hotel Silver Resort" 

8230 Balatonfüred, Zákonyi F. u. 4. 
Tel.: --36 (87) 583 000 

Fax: 436 (87) 583 002 

E-mail: sales.balatonOsilverresort.hu 
www.silverresort.hu 


Alba Villa Apartmanhotelt""" 
8230 Balatonfüred, Deák F. u. 23. 
Tel.: --36 (87) 580 124 

E-mail: hotelőalbavilla.hu 
www.albavilla.hu 


Tihany 

Echo Residencet"""" 

8237 Tihany, Felsőkopaszhegyi út 35. 
Tel.: --36 (87) 448 043 

E-mail: inforgdechoresidence.hu 
www.echoresidence.hu 


Balatonfüred 


Vaszary Villa 

8230 Balatonfüred, Honvéd u. 2-4. 
Tel.: --36 (21) 200 2454 
www.furedkult.hu 


Városi Múzeum 
8230 Balatonfüred, Blaha u. 3. 


Badacsony 
Egry József Emlékmúzeum 


8261 Badacsony, Egry J. sétány 12. 


Tel.: --36 (87) 431 044 
www.museum.hu 


Veszprém 

László Károly Gyűjtemény 
(Dubniczay-palota) 

8200 Veszprém, Vár u. 29. 
Tel.: 436 (88) 425 204 
www.vmjv.hu 


Nemesvámos-Balácapuszta 


Római villagazdaság 
Tel.: --36 (88) 265 050 
Wwww.vmmuzeum.hu 


Balatonfüred 


Sunset Étterem 

8230 Balatonfüred, Zákonyi F. u. 4. 
Tel.: --36 (87) 583 032 

E-mail: sunset.balatonOsilverresort.hu 
www.silverresort.hu 


Halászkert Étterem 

8230 Balatonfüred, Zákonyi F. u. 3. 
Tel.: --36 (87) 581 050 
www.halaszkert.hu 


Badacsony 


Szent Orbán Borház és Étterem 
8261 Badacsony, Kisfaludy S. u. 5. 
Tel./fax: --36 (87) 531 011 
www.szeremley.com 


Veszprém 
Villa Medici Étterem 


8200 Veszprém, Kittenberger K. u. 11. 


Tel.: --36 (88) 590 072 
www.villamedici.hu 


Chianti Étterem 

8200 Veszprém, Csermák A. u. 13. 
Tel.: --36 (88) 410 385 
www.chiantietterem.hu 


Balatonfüred 


Figula Pincészet 

8230 Balatonfüred, Siske u. 44/b 
Tel./fax: 4-36 (87) 343 557 
E-mail: figulagfigula.hu 
www.figula.hu 


Badacsony 


Laposa Családi Pincészet 
8261 Badacsony, Római út 199. 
Tel.: --36 (20) 928 8882 

E-mail: bazaltborgbazaltbor.hu 
www.bazaltbor.hu 


Káptalantóti 


Istvándy Pincészet 

8283 Káptalantóti, Hegymőg dűlő 
Tel.: --36 (87) 471 400 

E-mail: infogistvandy-pinceszet.hu 
www.istvandy-pinceszet.hu 

Interjú Szulló Szabinával, 
a Gerbeaud Ház konyhafőnökével 


Én itt szeretnék 
sikereket elérni 


A világon nagyon kevés a női séf. Hogy miért is? Többek között erről beszél Szulló Szabina, 


a Gerbeaud Ház és az ahhoz tartozó - szakmai berkekben a következő magyarországi 


Michelin-csillag várományosnak tekintett — Onyx Etterem konyhafőnöke. 


Édesanyja szakács és Ön is folytatta a 
családi hagyományt. Ez önmagában még 
nem ritka dolog. Az viszont csak nagyon 
keveseknek sikerül, ami Önnek: feljutni a 
szakma elitjébe. Milyen út vezetett idáig? 
Édesanyám valóban szakács, de ő inkább a 
hidegkonyhában jártas. Egy nagy szállodában 
dolgozott, mi pedig kisgyerekként bejuthattunk a 

munkahelyére. Engem nagyon pozitív élmények 
értek ott. Persze sokat gondolkodtam azon, 
hogy az ő szakmáját választom. Végül így is lett. 
Nagy szerencsém volt, mert pont akkor nyílott a 
Kempinski szálloda, amikor elkezdtem az iskolát. 
Igazából már az építkezés alatt megismerkedtünk 
az igazgatóval, így kerültem oda tanulóként. 
A Kempinski a legújabb, legjobb szálloda volt 


abban az időben, ahol nem számított, hogy 
az alapanyag milyen messziről származik vagy 
menryire drága, egyedül az, hogy a vendég a 
legjobbat kapja. Mi, akik akkor ott dolgoztunk, 
olyan alapanyagokkal ismerkedhettünk meg, 
amilyenekkel máshol valószínűleg nem talál- 
kozhattak a szakácsok. Amikor elvégeztem az 
iskolát, ottmaradtam szakácsként a szálloda 
Corvinus . éttermében, amelyet akkoriban a 
Konyhaművészet című lap az ország tíz legjobb 
étterme közé választott. Külön megtiszteltetés 
volt számomra, hogy mindjárt oda, és nem mond- 
juk a reggeliztető vagy a bankettkonyhára tettek. 
Ez persze részben a szerencsén múlott, de talán 
láttak is bennem valamit, mint ahogy most én is 
figyelem a tanulókat, hogy mi lehet majd később 
belőlük. 

A mesterem Hamvas Zoltán (jelenleg az 
Gerbeaud Ház F § B igazgatója — a szerk.), az 
étterem konyhafőnök-helyettese volt, később 
vele együtt döntöttünk úgy, hogy átjövünk ide a 
szomszédba, a Gerbeaud Házba, ahol kiélhetjük 
szakmai ambícióinkat. Az Onyx Étterem még 
nem volt meg, viszont akkoriban kezdtek ban- 
ketteket és rendezvényeket tartani a házban, és 
nekünk kellett kialakítanunk a konyhát. 


A csúcsgasztronómia világát - legalábbis 
ma még - a férfiak uralják. Nem érzi úgy, 
hogy nőként olyan plusz akadályokat is le 
kellett, illetve le kell győznie, amit a férfi 
kollégáknak nem? 

Szerencsére én soha nem tapasztaltam elő- 
ítéleteket vagy azt, hogy csak azért kéne többet 
bizonyítanom, mert nő vagyok. Azt sem érzékel- 
tem soha, hogy a kollégáim esetleg ne fogadtak 
volna el munkatársukként, vezetőjükként. 


A konyhafőnökök között meglehetősen ke- 
vés a nő az egész világon. Miért van ez így? 
Talán leginkább a magánélet miatt. Egy férfinak 
van felesége, aki otthon elvégzi a szükséges 
teendőket. Egy nő helyett az ilyesmit általában 
nem csinálja meg senki. A konyhafőnöki munka 
pedig leterhelő és időigényes. Én sem hagyom 
addig kinyitni az éttermet, ameddig bármi is 
hiányzik, és ez bizony sokszor a magánéletre 
fordítható órákból is levesz. Alám itt, a Gerbeaud 
Házban 21 szakács és 6 tanuló tartozik, akiknek 
nemcsak a szakmai irányításával, hanem az 
összes ügyes-bajos dolgával, magánéleti prob- 


lémájával foglalkoznom kell. Az emberek lelkének 
pátyolgatása, a csapat összetartása pedig olykor 
nehezebb, mint a szakmai munka. Ugyan nem 
gyakoriak a kollégák közötti nézeteltérések vagy 
az, hogy egy-egy betegség miatt felborul a rend, 
de azért nagyon össze tudnak jönni a dolgok. 
Emberileg mindez erősen igénybe vesz - a szak- 
mai munkámra azonban mindig ugyanúgy kell 
koncentrálnom. A férfiak általában annyiban 
mások, hogy ők az ilyesmit talán egy kicsit 
könnyedebben tudják kezelni. 


Mi az, amire vezetőként különösen kényes? 

A higiéniára és a rendre, hiszen káoszban 
egyszerűen nem lehet dolgozni. Elengedhetetlen 
a fegyelem is, az, hogy amit egyszer közösen 
megbeszéltünk, kialakítottunk, attól ne térjünk 
el. Ez nyilván nem jelenti azt, hogy nem lehet 
fejlődni, csak előtte beszéljük meg. 


Laikusként elég nehéz elképzelni, hogy 
miként születnek meg a szokatlannak tűnő, 
ugyanakkor tökéletes ízkompozíciók. Az 
ötlettől a megvalósulásig hogyan zajlik az 
az alkotási folyamat, amely egy-egy fogás 
mögött áll? 

Az ötletek mögött részben a tapasztalat áll, 
azon kívül abban a szerencsében van részünk, 
hogy a ház a legjobb szakmai lapokat járatja, így 
azokhoz is hozzáférhetünk -— igaz, erre sajnos 
mostanában elég kevés időnk van. Ha van vala- 
kinek valami ötlete, azt először kis mennyiségben 
próbáljuk ki. Az ilyen ötletekből — némi finomítás 
után - először általában séf ajándéka lesz, amely 
ha beválik, akkor akár főfogássá is válhat. 


A vendégek kíváncsiak ilyesmikre? 

Abszolút kíváncsiak. Nagyon gyakran kérik tő- 
lünk, hogy küldjünk receptet. A vendégek sokszor 
hívnak ki bennünket, de ha mód van rá, magunktól 
is szívesen kijövünk hozzájuk. A borvacsorákon 
ez egyébként is szokás - ilyenkor nem ritka, hogy 
egy-egy asztalnál akár negyedórát is eltöltünk. 
A vendégeket általában a legapróbb részletek is 
érdeklik és tudni szeretnék, hogy egy-egy fogást 
hogyan készíthetnek el otthon. 


Mennyire jelent akadályt, hogy ma Magyar- 
országon - noha az adottságaink kiválóak 
- egyelőre nagyon nehezen lehet megfelelő 
alapanyaghoz jutni? 


Valóban nehézitthon minőségi alapanyagokhoz 
jutni, de azért már vannak jók. Egyébként gya- 
korlatilag mindent be lehet szerezni — mi például 
heti ötször, három helyről hozatjuk a halat —, 
úgyhogy ez nem jelenthet akadályt. Más kérdés, 
hogy azért akadnak problémák. Néhány hete 
például a borvacsora napján, reggel hívott a 
szállító, hogy mégsem tudja hozni a francia 
békacombot, amely szerepel a vendégeknek ki- 
küldött, gondosan összeállított, borokkal össze- 
kóstolt menüsorban. 


Könnyíti vagy inkább nehezíti a helyzetét, hogy 
párjának, Széll Tamásnak, az Onyx Étterem 
sous chef-jének (aki nemrégiben immár 
második alkalommal nyerte meg a rangos 
Hagyomány 8. Evolúció versenyt - a szerk.) 
Ön a főnöke? 

Inkább megkönnyíti, hiszen segítjük egymást. 
Nyilván vannak viták, de ha nem itt vitatkoznánk, 
akkor máshol. Én úgy gondolom, hogy semmivel 
sincs köztünk több feszültség, mint azok 
között, akik nem együtt dolgoznak. Azon kívül 
nem biztos, hogy más elviselné, hogy gyakran 
egymás utáni napokon is hajnali kettő tájban 
kerülök innen haza. 


Van elegendő idejük a magánéletre? Egyál- 
talán: lehet éles határvonalat húzni a privát 
szféra és a munka között? 

Szerencsések vagyunk abból a szempontból, 
hogy most már nemcsak vasárnap, hanem 
hétfőn is zárva van az étterem, így van két 
szabadnapunk. Ennyi egyébként bőven elég is, 
hiszen a két napba minden belefér. 

Ami a magánélet és a munka elválasztását 
illeti: azt el tudom képzelni, hogy mondjuk 
valaki, aki egy szálloda reggeliztető konyháján 
dolgozik, az a nyolc óra letöltése után, a sze- 
mélyzeti kapun kilépve maga mögött hagyja az 
egészet. Ő megelégszik ennyivel. Akik viszont 
a gasztronómiában eljutottak egy magasabb 
szintre, a szakmájukat hivatásuknak érzik, egyre 
jobbat és jobbat akarnak, ezt nem tehetik meg. 
A szabadnapjainkon mi is gyakran megbeszéljük 
a benti dolgokat, és persze például az otthoni 
főzésnél is sokszor jönnek az ötletek. 


Élete nagy részét konyhában tölti a 
munkahelyén. Ezek után otthon még van 
kedve főzni? 


Gasztro 


Természetesen. Legtöbbször egyszerű dolgokat 
készítek. Ha mongjuk csak egy fél órám van fő- 
zésre, akkor általában valamilyen olasz tésztát, 
leginkább spagetti carbonarát csinálok, hiszen 
az szinte annyi idő alatt megvan, mint amennyi 
alatt megfő a tészta. Persze, ha sikerül valami 
jó alapanyagot beszerezni, akkor bonyolultabb 
fogások is az asztalra kerülnek. 


Melyik ország ízei állnak Önhöz a legközelebb? 

Mindenütt van valami jó, de én a francia kony- 
hát kedvelem leginkább és persze az olaszt is 
nagyon szeretem, elsősorban a jó alapanyagai 
miatt. Kedvencem a balzsamecet és az olívaolaj, 
mely utóbbi szinte elképzelhetetlenül nagy kü- 
lönbségeket képes mutatni. Nagyon kedvelem 
a távol-keleti konyhát, hiszen abban is vannak 
fantasztikus dolgok, bár azt kevésbé ismerem, 
hiszen a fogásait nem nagyon készítjük. Minden- 
esetre jó lenne többet megtudni róla. 


Fiatal kora ellenére nagyon sok mindent 
elért már a szakmában, sőt lehet, 

hogy a következő magyarországi Michelin- 
csillagos étterem éppen az irányítása 

alatt álló Onyx lesz. Hogyan tovább, mik 

a közeli és távolabbi jövőre vonatkozó 
tervei? Ezek között esetleg szerepel egy 
saját étterem is? 

Nagyon fontos a Michelin-csillag is, de első- 
sorban arra törekszünk, hogy minél több ven- 
dégtől halljuk: mi vagyunk a legjobbak. A saját 
étterem még messze van. Talán a nevünk 
már most is elég vonzerőt gyakorolna, de az 
igazság az, hogy az Onyx Étteremben is úgy 
járunk-kelünk, úgy dolgozunk, mintha a sajá- 
tunk volna. 


Önt szakmai berkekben a határainkon 

túl is sokan ismerik. Nem gondolt arra, 
hogy ezt kihasználva külföldön próbál 

szerencsét? 

Lehet, hogy öt-hat évvel ezelőtt azt mondtam 
volna, hogy kész vagyok elmenni, de ma már 
nem így gondolom. De miért is vinné mindenki 
külföldre a tudását? Nem akarok külföldön el- 
vegyülni, inkább itt, Magyarországon, saját 
hazánkban szeretnék sikereket elérni magyar 
szakácsokkal, magyar séfekkel. Tudom, hogy 
ez különösen nagy kihívás, de én szeretem a ki- 
hívásokat. 


KékRózsa 27 


Világsztárok a Várban 


Veszprém évente néhány napra a világ zenei ! 
életének egyik kimagasló helyszínévé válik a / 


Veszprémi Ünnepi Játékoknak köszönhetően. 
Világsztárok, nemzetközi hírű magyar művészek 


lépnek itt fel a Várban felállított két színpadon / 


(esőhelyszínként a 21. századi színvonalú 


Veszprém Aréna szolgál). Néhány itteni ese- 
mény zenetörténeti jelentőségre tett szert. 


Ilyen volt például, amikor a dzsessz két nagy 


öregje, Joe Zawinul és Wayne Shorter együtt ! 


lépett színpadra — az azóta elhunyt, magyar 
gyökerekkel rendelkező Zawinulnak ez volt az 
utolsó fellépése. 

A fesztivál hagyományaihoz méltó módon az 
idei felhozatal is kiváló. Az első koncertet a Chick 
Corea Freedom Band adja, amelynek a névadó 
jazz-legendán kivül olyan világhírű tagjai vannak, 
mint Kenny Garrett, Christian McBride és Roy 
Haynes. A következő este az operarajongóké: a 
világ legnevesebb operaházaiban nagy sikereket 


arató Komlósi Ildikó és az argentin világsztár, / 


José Cura adnak elő részleteket Leoncavallo, 
Ciléa, Mascagni, Saint-Saöns, Bizet és Puccini 
műveiből. Igazi zenei csemegének ígérkezik 
Earth Wind 8. Fire Experience Featuring The AI 
McKay AII Stars koncert is, amelyen nemcsak 
nagyobb slágerei szerepelnek majd, hanem új 
zenei távlatok is felcsillannak a hallgatóság előtt. 
A világzenei szekciót az algériai származású 
Khaled képviseli. 


Veszprémi Ünnepi Játékok 
Veszprém, 2010. július 29.-augusztus I. 
www.veszpremfest.hu 


Fotó: Tamás Ervin 

Fotó: Merczel Zsolt 


Homokszem a fogaskerekek között 


Atörténet szerint akényszermunkáraítélt Randi McMurphy (Eperjes Károly) bolondnak adja ki magát, 
hogy áthelyezzék egy kórház pszichiátriai osztályára. Igaz ugyan, hogy rácsok ott is vannak, de 
azért az mégiscsak más, gondolja. Eleinte valóban úgy tűnik, remek ötlet volt a tettetés: a koszt jó, 


! abbetegekkel egész jól ki lehet jönni, és persze itt van agondoskodó, nem mellesleg előnyös külsejű 


Ratched nővér (Csarnóy Zsuzsanna). Aztán lassan sejteni kezdi, hogy a nővér által kialakított rend 
kötőanyaga a kiszolgáltatott emberekben való bűntudatkeltés, az önbecsülés megsemmisítése. 
De ami legrosszabb: a hétköznapi megaláztatások a napi rutin részeivé szürkültek, lázadásra még 
csak nem is gondol senki. McMurphy azonban - akiben az idő előrehaladtával egyre kevésbé 
pitiáner bűnözőt, sokkal inkább szabadsághőst látunk — nyíltan felveszi a küzdelmet a zsarnokság 
ellen. Mi nézők, jól tudjuk, hogy a harc az első pillanattól kezdve egyenlőtlen, mégis érezzük: 
értelme van, bármi is legyen a vége. Még akkor is így gondoljuk, amikor -— tragédiák árán — helyreáll 
a zsarnoki rend. Mert már semmi nem a régi, mert a gondolat már kiszabadult a palackból, és 
oda nem is lehet többé visszagyömöszölni. Az egyik legmegrendítőbb jelenet az, amikor az addig 


! tehetetlen emberi roncsként gubbasztó Bromden főnök (Szalma Tamás) a szabadság őserejét 
! megtestesítve kitöri a rácsot, majd eltűnik a bizonytalan, de mégiscsak szabad világban. 


A Kaákukktészek által keltett katartikus élményt fokozza, hogy ebben az általa rendezett darabban, 
ráadásul éppen a Tihanyi Szabadtéri Játékokon állt utoljára a deszkákra a tavaly elhunyt Bujtor 
István — méghozzá Bromden szerepében. Most az élet által írt ddamaturgia miatt le kellett venni a 
műsorról a darabot, amelyet most a nagy sikerre való tekintettel — és természetesen a Bujtor István 
iránti tiszteletből — felújítottak. 


Dale Wassermann: Kakukkfészek 
Tihanyi Szabadtéri Játékok, Bujtor István Szabadtéri Színpad 
2010. július 9., 20.30 


! A veszprémi Petőfi Színház előadásában. 


Rendező: Bujtor István 
Szereplők: Csarnóy Zsuzsanna, Eperjes Károly, Szalma Tamás, Gere Dénes Akos 

Az utolsó játszma? 


Talán nem túlzás azt állítani, hogy Oliver Stone 
1987-es Tőzsdecápák című filmjéből kapott 
képet a többség arról, hogy miként is működik 
valójában a pénz, a tőzsdék világa. A szellemi- 
intellektuális csaták izgalmával átitatott filmet 
főleg a Gordon Gekkót alakító Michael Douglas 
briliáns játéka tette feledhetetlenné, akit ezért 
Oscar-díjjal jutalmaztak. 

Amikor az első rész végén Gordon Gekko 
az őt számon kérő és szinte biztosan elítélő 
bíróság felé tart, már sejtjük: még nem ért véget 
a történet. Oliver Stone egészen mostanáig várt 
a folytatással, amiben nyilván döntő szerepe volt 
a 2008-ban kipattant pénzügyi válságnak, amely 
— amint azt napjainkban is láthatjuk — alapjaiban 
és talán visszavonhatatlanul megrendítette meg 
az addig olyannyira szilárdnak hitt rendszert. A 
tanulságok levonása pedig — nyugtalanító módon 


Kép: Intercom 


nagy játszmába keza, ráadásul úgy, hogy abba 
lányának vőlegényét is bevonja. Nem tud leállni 
— talán nem is annyira a pénz hajtja, mint inkább 
folytonos szellemi kihívást kereső pengeéles 
elméje. 

A Tőzsdecápák 2. komoly intellektuális élményt 
nyújtó, gondolatébresztő film, amelynek hatása 
messze nem ér véget a moziterem fényeinek 
kigyúlásakor. 


Tőzsdecápák 2. - A pénz nem alszik (2010) 
(Wall Street 2. Money never sleeps) 


Tudta-e Ön, hogy... 


... melyik a világ legjobb sonkája? Vagy hogy 
miről ismerszik meg a jó csokoládé? Hogy a gin 
valójában nem is angol eredetű? 

Legyen bármi is az Ön válasza a fenti kérdések- 
re, mindenképpen érdemes ellátogatnia a blogra, 
melyet a magyar gasztronómia megújításában 
már eddig is elévülhetetlen érdemeket szerzett 
Bittera Dóra-Molnár B. Tamás páros jegyez. Ott 
ugyanis nemcsak a legkülönfélébb alapanyagok 
részletes, olykor kultúrtörténeti összefüggések- 
be helyezett ismertetését, valamint a legújabb 
konyhatechnológiák leírását találhatják meg az 
olvasók, de a blog segítségével ellátogathatnak 
a világ legjobb éttermeibe is. Mindemellett 
A bűvös szakács rendszeresen tudósít a hazai és 
külföldi szakmai versenyekről és természetesen 
vannak receptek is. A blog nemcsak tematiká- 
jával és megkérdőjelezhetetlen szakmaiságával 


emelkedik ki a hasonló internetes tartalmak 
közül, hanem mindenki számára érthető és 
élvezhető stílusával is. 


— egyelőre késik. 

A Tőzsdecápák 2. nyitó jelenetében Gordon 
Gekko a börtönből szabadul, és az is hamar 
kiderül, hogy a tanulságokat ő sem vonta le. Újra 


Rendező: Oliver Stone 

Főszereplők: Michael Douglas, Shia LeBeouf 

Forgalmazó: InterCom 
www.buvosszakacs.blog.hu 


Fotó: Bittera Dóra 


A Nagy Kaland 


Nagyon sok jel utal arra, hogy egyfajta spirituális ébredés zajlik. Egyre 
többen akarják megtalálni a választ arra, hogy kik is ők valójában, hogy 
mi a valódi feladatuk a világban, mindehhez pedig gyakran a dogmatikus 
felfogásból száműzött megérzéseket és a mágiát veszik igénybe. Paulo 
Coelho Magyarországon most megjelent regénye, a Brida főhőse egy 
fiatal ír nő, Brida OFern. A ,hős" kifejezés ezúttal nagyon is találó, 
hiszen a 21 éves lány nem kevesebbre vállalkozik, mint hogy megtegye 
azt a befelé vezető utazást, amelynek során megismerheti saját magát 
és végül talán rájöhet arra, hogy miként ismerheti fel azt az embert, aki 
életre szóló társa lehet. Noha egy mágus és egy beavatott idősebb 
nő személyében segítsége is akad, a hihetetlen mélységekbe és 
magasságokba vezető, megrendítő, ugyanakkor felemelő felfedezőutat 
magának kell bejárnia. Közben aztán rájön, hogy ennek az útnak valójában soha nincs vége, a 
fejlődésnek nincs végpontja — de ez így van jól, mert ettől válik igazi kalanddá az élet. A Brida 
letehetetlen, izgalmas, helyenként komoly továbbgondolást igénylő regény, amelynek a végére 
érve az olvasó úgy érezheti: egészen máskért látja a világot, mint azelőtt. 


Paulo Coelho: Brida 
Athenaeum Kiadó, 2010 

Életmód 


17 éve szü 
a Kék Rózsa 


A kék rózsa, mint dísznövény a felkelő nap 
országából származik: 2004-ben a japán Suntory 
cég bejelentette, hogy a korábi kudarcok után 
sikerült létrehoznia az első valódi kék rózsát. A 
kijelentéssel egy kissé előreszaladtak, ugyanis 
a piacralépéssel még öt évig váratták a kék 
rózsára áhítozó felső tízezret — a virágot ugyanis 
elsősorban nekik szánták. A japánok úgy gon- 
dolták, ha már csinálnak valamit, csinálják ren- 
desen: elvetették a ,nyugatiak" higított tempe- 
rás megoldását, és helyette inkább ,kölcsön- 
vették" az árvácskának azt a génjét, amely a 
delfinidin nevű színanyag termeléséért felelős. 
A természetben a delfinidin nem fordul elő a 
rózsákban, sőt maga a kék szín sem gyakori ter- 
mészetes körülmények között. A kék rózsa tehát 
nagyon ritka és értékes, mesterséges kreáció, 
így jelképként előszeretettel használja az, aki ki 
akar tűnni a tömegből. 

Az IBM-et is ez a cél hajtotta, mikor egy szín- 
vonalas ügyfélmagazin létrehozása mellett dön- 
tött. , Az első szám 1993-ban jelent meg, és fon- 
tos volt, hogy egy tevékenységében, profiljában 
technológiai cég, a száraz számítástechnika 
megtestesítője emberarcot kapjon, szerethetővé 
váljon" — emlékszik vissza Nagy Bálint, aki 
1992 és 1995 között az IBM Magyarország 

iletett 


marketing-kommunikációs részlegét vezette. 
Színvonalas magazint kívántunk tehát alkotni, 
mely rendszeresen tájékoztat az IBM helyi és 
kisebb részben nemzetközi ügyeiről, ám a cég 
informatikai tevékenységi köre már akkor is be- 
határolta a célközönséget. Éppen ezért első- 
sorban ügyfeleinket, partnereinket, valamint a 
vállalati döntéshozókat céloztuk meg a lappal, 
ahogyan azt most is tesszük. A kilencvenes évek 
elején azonban a márkamagazin még nem volt 
divat Magyarországon, így az IBM ebben is út- 
törő volt. A kék rózsa pedig a megjelenés egy 
kreatív eszközévé vált. , Nem puszta szimbólum 
volt, hanem konkrétum is - idézi fel akezdeteket 
Nagy Bálint. — Ma is van nálam néhány szál, és 
nagy valószínűséggel más háztartásokban is akad 
még belőle. Akkoriban ugyanis nagyon kedvelt 
volt, kiállításokon,  ügyfél-rendezvényeken sok 
tízezer szál művirág kék rózsát osztottunk szét." 
Az ötlet alapját egyébként egy extravagáns 
naptár adta (amely a GGK reklámügynökség és 
Nemes Juli kreatívigazgató ötletéből született), 
melyen közismert és bizonyos színhez kötődő 
tárgyak szerepeltek a rájuk jellemzőtől eltérő 
színben - ilyen volt például a kék görögdinnye. 
Így jött az ötlet, egy üdvözlést jelentő virág, 
a rózsa szerepeltetése, méghozzá az IBM-re 


17 éve immár, hogy a Kék Rózsa nem 
hervad — sót, a magazin nemrégiben új 
külsőt is kapott, neve azonban változatlan 
maradt. Nagy Bálint, az IBM egykori 
marketing-kommunikációs vezetője és a 
Kék Rózsa alapítója elárulja, hogy honnan 
származik a népszerű elnevezés és mit 


szimbolizál a kék színű virág. 

jellemző sötétkék színben. Úgy vált tehát a 
szimbólumunkká ez a kedves, kedvelt virág, 
hogy közben a szín szokatlansága miatt egyedi 
és hangulatában mégis némileg high-tech volt — 
mondja Nagy Bálint. 

Mivel külföldi tapasztalatok nem álltak rendel- 
kezésre, hazánk mutatott példát: néhány szám 
után Kelet-Európában követendő mintaként 
mutatták be a magyar kezdeményezést a többi 
országban működő leányvállalatnak. 

Az olvasó akkortájt is szent volt, hiszen a 
kommunikációs csapat az újság fogadtatásának 
mérésére legalább annyi figyelmet szentelt, 
mint magára a szerkesztésre. 1994-ben egy 
nyomtatott kérdőív segítségével az olvasók 
hangot adhattak véleményüknek. A felmérés 
megnyugtató eredményt hozott: az első néhány 
szám kifejezetten tetszett az olvasóközönségnek. 
A cél tehát — a lap színvonalas, komoly maga- 
zinként való pozícionálása — megvalósult. 

Ahogy a fentiekből is kitűnik, a lap küldetése 
nem lehet más ma sem, mint amit az alapítók 
17 évvel ezelőtt megfogalmaztak. Ami viszont 
biztos, az az, hogy külsőleg és tartalmilag 
egyaránt rugalmasan igazodnunk kell a változó 
szakmai és társadalmi igényekhez -— ezt jelzi a 
dizájnváltás is. 


a 

Jobban hasznosuló energia egy jól működő világban 


A múlt század legnagyobb részében az elektromos hálózat a modern kor 
csodája és a fejlődés globális szimbóluma volt. Az innen származó olcsó, 
bőséges áramellátás megváltoztatta a világ működését, energiával töltötte meg 
az otthonokat, az utcákat, az üzleteket, a városokat. 

A mai elektromos hálózatok azonban egy olyan korszak emlékei, amikor az 
energia olcsó volt, a természeti környezetre gyakorolt hatásuk nem volt fontos, 
a fogyasztókra pedig egyáltalán nem gondoltak. Akkoriban az elektromos rend- 
szer központosított volt, és viszonylag kis számú, nagy erőmű biztosította az 
áramellátást. Arra tervezték, hogy egy irányba továbbítsa az áramot, nem arra, 
hogy az energiaellátás és a szükségletek dinamikus globális hálózatát kezelje. 
A rendszer alacsony hatékonyságának eredményeként a világ elektromos 
hálózatai ebben a formában ma hihetetlenül pazarlóak. Mivel a terhelés kiegy- 
enlítéséhez vagy a teljesítményáramlás figyeléséhez a vezérlő rendszer nem 
rendelkezik megfelelő intelligenciával, évente annyi elektromos energia megy 
veszendőbe, amennyi India, Németország és Kanada áramszükségletét egy 
évig fedezné. Ha az Egyesült Államok elektromos hálózata csak 596-kal ha- 
tékonyabb lenne, az 53 millió autó üzemanyagának és üvegházhatású gázki- 
bocsátásának folyamatos megtakarítását jelentené. Naponta dollármilliárdokat 
vesztegetünk el olyan energia előállítására, amely soha, egyetlen villanykörté- 
ben sem hasznosul. 

Szerencsére az energiaellátás terén is vannak intelligens megoldások. Az ener- 
gia is kezelhető olyan komplex globális rendszerként, amilyen valójában. 
Mindent fel tudunk szerelni intelligens műszerekkel a házi árammérőktől kezdve 
az erőművek turbináin keresztül magát a hálózatot is. Az intelligens közüzemi 
rendszer valójában sokkal jobban hasonlít az internethez, mint egy hagyo- 


mányos hálózathoz. Többezer áramforrással köthető össze, beleértve az olyan 
környezetbarát áramforrásokat, mint a szélerőművek és a napenergiát haszno- 
sító energiaforrások. Az összes ilyen műszer ezután új adatokat állít elő, amelye- 
ket a fejlett elemzési rendszer jelentésekké alakít, így jobb valós idejű döntések 
hozhatók. Döntések az egyének és üzleti vállalkozások eltérő fogyasztási mód- 
jairól. Döntések a közüzemi társaságok jobb terheléskezeléséről. Kormányok 
és társaságok döntései a környezet megóvásáról. Az egész rendszer hatéko- 
nyabbá, megbízhatóbbá, alkalmazkodóbbá és .. .intelligensebbé válhat. 

Az Intelligens hálózat projektjei már most segítik a fogyasztókat, hogy 1096-kal 
kevesebbet fizessenek, valamint 1596-kal csökkenjen a csúcsigény. Képzelje el 
a megtakarítási lehetőségeket, ha ez kiterjeszthető a vállalatokra, kormányhi- 
vatalokra és egyetemekre is. 

Az IBM tudósai és iparági szakértői a világ minden részén ezekhez hasonló 
intelligens  energiamegoldásokon dolgoznak. Mindenütt együtt dolgozunk 
a közüzemi vállalatokkal, hogy felgyorsítsuk az intelligens hálózatok alkal- 
mazását, ami megbízhatóbbá teszi a szolgáltatókat és jobban tájékoztatja a 
felhasználókat fogyasztási szokásaikról A világ tíz legnagyobb automatizált 
mérőkezelési projektjéből hétben részt veszünk. Már azt is kutatjuk, hogy a 
jövő több millió elektromos járműve hogyan fogható össze elosztott tárolórend- 
szerré, hogy a többletenergiát vissza lehessen táplálni a rendszerbe. 
Elektromos hálózatunk újra a fejlődés szimbóluma lehet — ha intelligenciával 
töltjük meg az egész rendszert. Képesek vagyunk rá. Építsünk egy okosabb 
világot. Csatlakozzon hozzánk, és nézze meg, hogy mások mit gondolnak. L á- 
togasson el az ibm.com/lthink (US) webhelyre. 

Nicsak, ki beszél? - Egy jól működő világ hangja 


Milyen egy beszélgető világ hangja? Száz évvel ezelőtt a válasz rendkívül 
egyszerű volt: az emberek személyesen vagy vezetékes hálózatokon keresztül 
beszélgetnek. Ma nemcsak mindenki, hanem minden tárgy is beszél minden- 
kivel, folyamatos mozgásban. 

2011-re a becslések szerint 2 milliárd ember használja majd a világhálót, és 
nem csak beszélgetésre. A fogyasztói IP-forgalom 9096-át 2012-re az igény 
szerinti videózás, az IP-televízió és az Internettelevízió jelenti majd. Az emberek 
nagy része közösségi webhelyeken keresztül beszél majd a többiekkel, ame- 
lyek tagsága a következő három évben eléri az 500 milliót. 

Csak Londonban 10 000 biztonsági kamera csatlakozik a világhálóra, ezek 
mindegyike napi 24 órányi videót tölt fel. Vagy vegyük például Minnesota állam 
egyik hídját, amelynek 300 csatlakoztatott érzékelője van, adjuk hozzá azt a 
800 másikat, amelyek egy másik hidat figyelnek Hong Kongban, és szorozzuk 
meg ezeket a világ városaiban föllelhető utak, hidak és épületek millióival. Most 
adjuk hozzá még az intelligens telefonok, fényképezőgépek, autók és műszaki 
berendezések milliárdjait, Valamint a több millió mérföldnyi intelligens elektro- 
mos vezetéket és úttestet. 

Csoda, hogy az IP forgalom három év alatt fél zettabyte méretűre növekedhet? 
(Egy zettabyte egy trillió gigabyte, vagyis az 1 után 21 nullát tartalmazó szám.) 

Egy okosabb világnak okosabb kommunikációs infrastruktúrára van szüksége. 
A nagy sebességű, szélessávú összeköttetés, bármilyen fontos is, önmagában 
nem tesz intelligenssé egy hálózatot. Pont-pont hálózat helyett többirányú 
hálózatra van szükségünk. Az intelligens hálózatokat fejlett elemzési képessé- 
gekkel és intelligenciával kell ellátni, hogy azonosítani tudják a csatlakoztatott 


eszközöket és a lényeges adatokat gyűjtsék össze. A hálózatokat olyan szab- 
ványokra és szoftverekre alapozva kell felépíteni, amelyek eszközök és objektu- 
mok trilliói számára teszik lehetővé a , beszélgetést". Új digitális platformokra is 
szükségünk lesz, amelyeken a telekommunikációs szolgáltatók sokféle szolgál- 
tatást hozhatnak létre és szállíthatnak. 

Szerencsére az intelligens kommunikáció már kéznél van. India legnagyobb, 
magánkézben lévő telekommunikációs vállalata az IBM digitális platformját 
használva nyújt dinamikusan új szolgáltatásokat százmilliók számára. Egy 
amerikai kórház átfogó vezeték nélküli infrastruktúrát, vonalkódos rendszert és 
RFID-azonosítást alkalmaz vagyontárgyainak kezelésében és a gyógyszerel- 
látásban, ezzel a páciensek biztonságát és a működés hatékonyságát egy- 
aránt növeli. Egy tajvani hálózatüzemeltető személyre szabott hirdetéseket kínál 
az előfizető vásárlási mintái alapján, Kína egyik telekommunikációs szolgál- 
tatójának előfizetői pedig közvetlenül együttműködnek a vállalattal az új szolgál- 
tatások kialakításában. Kalifornia egyik egyeteme az IBM-mel közösen dolgozta 
ki a parkolási rendszer és a díjfizetés egyesített vezeték nélküli megoldását — 
elsőként Észak-Amerikában. 

Egy gondolkodó, kommunikáló világban a haladás mindenre kiterjed, a tudo- 
mánytól és orvoslástól az üzletig és technológiáig, a még el sem képzelt lehető- 
ségekig, és emberek milliárdjainak segít abban, hogy csatlakozzanak a globális 
gazdasághoz. Ha a dolgok kommunikálnak, a rendszerek összekapcsolódnak. 
Amikor a rendszerek összekapcsolódnak, akkor a világ okosabb lesz. 
Építsünk egy okosabb világot. Csatlakozzon hozzánk, és nézze meg, hogy má- 
sok mit gondolnak: látogasson el az ibm.com/think (US) webhelyre. 


